
Net riba Dia di Hende Muher 

Minister Mkhelle Hooyboer Winklaar 
a sorprende tur hende cu su retiro for di politica 


E tabata invita pa hiba palabra du- 
rante e conferencia di Hende Muher 
na Renaissance Convention Center, 
cu Minister Michelle Hooyboer Win- 
klaar a sorprende tur presente cu e lo 
participa mas riba lista di candidato di 
AVP y ta retira despues di su periodo 
for di politica activo, 

Di biaha a surgi un cantidad di pre- 
gunta di e.o. ta kico a pasa, siendo cu 
Michelle Hooyboer Winklaar a haci 
hopi pa enseñanza di Aruba y sigur tin 
hopi mas trabao pa termina. A cuminsa 
cu un cantidad di speculacion. 
Pasobra el a haci e participacion aki, 
sin prome a notifica e.o. dirigencia di 
AVP, ni tampoco Conseho di Minister 
di su decision di retira for di politica 
definitivamente. 

Ta manera e mes a bisa: “Mi ta bay 
comparti un secreto cu boso. Mi no 
ta participa den proximo eleccion. 
Ta tempo pa un otro persona tuma e 
responsabilidad aki”. 

Manera Michelle Hooyboer-Winklaar 
mes a bisa, cu e tabata un secreto cu 
el a wanta y ayera mainta, ora cu el a 
toca e topico di su discurso: “Hende 
Muher den politica”, a dicidi di haci e 
participacion aki. 

Maske te ainda e decreto di eleccion no 
ta firma ainda, ta manera Prome Min- 
ister Mike Eman a bisa caba, cu elec- 
cion lo ta dia 22 di september 2017. 


Michelle Hooyboer Winklaar, despues 
di un exitoso carera comercial, a keda 
aserca pa dos partido politico pa subi 
lista, pero el a prefera lista di AVP y 
asina el a participa n’e dos ultimo elec- 
cionnan. 

Michelle Hooyboer Winldaar a ocupa 
e cartera di Minister di Asunto Social 
y Economia den Gabinete Mike Eman 
1 y awendia ta terminando su di dos 
periodo como Minister di Enseñansa 
y Famia den Gabinete Mike Eman 11. 

Mucho motibo e no a duna, pero e 
ta kere cu dos termino ta suficiente y 
cu awor ta bon pa habri caminda pa 
hobennan sigui guia e pais aki. Maske 
cu den partido mes, ta ser bisa cu ulti- 
mamente e relacion cu lider di partido 
y Prome Minister Mike Eman no ta 
mucho bon. 

Michelle Hooyboer-Winklaar no ta 
atende reunionnan di Conseho di Min- 
ister, pa demostra su disgusto cu demas 
miembronan di e Conseho. 

Un cos ta sigur, e no ta sigui active 
politicamente, y sigur no ta su inten- 
cion pa afilia na un otro organisacion 
politico. No ta kita afo, cu Michelle 
Hooyboer Winklaar ta rabia y a gradici 
p’e carera aki. 

E oficina cu ta haci su PR, a keda di 
emiti un declaracion oficial, pero te na 
momento cu nos ta relata e noticia aki, 
dicho PR no a drenta. 



Minlsterio Publico ta tuma denuncia tocante 
posible abuso policial hopi na serio 

BAO guia di Ministerio Publico, Cuerpo Policial di Aruba a ciona cu un otro denuncia di maltrato di un sospechoso na man 
cuminza un investigacion na posible abuso policial durante di Polis. Asina cu e investigacion den e prome caso ta permiti, 
detencion di un sospechoso. mas capacidad lo wordo poni riba e di dos investigacion ald. 

Dos agente policial ta wordo sospecha di maltrato di e sos- Ambos caso tin atencion di Ministerio Publico y Cuerpo 
pechoso aki. Tur dos polis a wordo aresta y poni den detencion. Policial, y ta wordo tuma hopi na serio, tambe tumando na 

consideracion e capacidad di investigacion cu ta disponible, se- 
Banda di e caso aki, tin un di dos investigacion andando rela- gun un comunicado ayera tardi di parti di Ministerio Publico. 

DEN un reunion entre directiva di ATIA 
hunto cu Minister Richard Arends varios 
topico cu ta importante pa comercio a wordo 
trata. 

Entre e temanan, ATIA a pidi un update 
riba e San Nicolas Special Zone cu tin hopi 
tempo riba mesa, pero cu nunca a wordo 
finalisa. 

Awor mas cu nunca cu apertura di CITGO 
e incentivonan cu e asina yama ‘begunsti- 
gend beleid’ ta ofrece, ta mas importante 
cu nunca. 

E ta un instrument pa trece companianan 
San Nicolas. 

Minister di Asunto Economico, Richard 
Arends a informa ATIA cu e ley ta na Di- 
rectie Wetgeving y asina cu e version final 
ta cla e lo bay Parlamento, pero cu esald lo 
no tuma hopi tempo mas. Ya caba tin hopi 
compania cu a aplica y ta cla pa habri nan 
oficina of un sucursal na San Nicolas segun 
Minister Arends. 

A continua cu e topico di un One Stop Shop 
na Aruba. Un di e obstaculonan mas grandi 
cu ta wordo menciona dor di e comercian- 
tenan local t’e asina yama “Red Tape” cu 
ta crea hopi tardansa den e procesonan cu 
un negoshi tin cu cana pa habri, expande of 


pa adldri cualke permiso necesario pa por 
funciona. 

ATIA ta wak e necesidad pa un One Stop 
Shop caminda e comerciante por haci su 
peticion y ta keda cla cu tur documento 
necesario na un solo lugar y den un tempo 
adecuadamente cortico. 

Actualmente ta haciendo un estudio riba e 
structura y forma cu e One stop Shop aki 
mester opera aden pa por ta exitoso. 

E tema di Caya Grandi ta keda uno dificil, 
pero cu no mester wordo perdi di bista. 
Minister Richard Arends a informa cu Go- 
bierno ta trahando cu un grupo di Miami, 
esta e grupo tras di e Proyecto Wynwood 
caminda a revitalisa un parti di Miami por 
medio di arte, y ta mirando e posibilidadnan 
pa revitalisa e area di Caya Grandi usando 
algun di e ideanan di e grupo aki. Ademas ta 
evaluando e posibilidad di introduci cierto 
incentivo fiscal den cierto area incluyendo 
Gaya Grandi. 

E problematica di e minimarkets cu ta habri 
na cada skina den diferente bario ta uno cu 
ta preocupa ATIA. 

Segun informacion di Minister Richard Ar- 
ends, e cifranan ta mustra cu e cantidad di 


peticion a baha drasticamente. 

Esaki probablemente dor cu a bin cu cierto 
stipulacion caminda no por habri un negoshi 
riba tereno erfpacht. 

Esaki t’e unico manera cu Gobierno por 
controla e cantidad di minimarkets. Miando 
cu tereno priva ta mucho mas caro, e interes 
a baha substancialmente. 

Ademas no ta duna permiso mas p’e asina 
yama ‘convenience stores’ cu por keda habri 
24 ora. 

Un di e puntonan cu tin hopi importancia 
pa ATIA ta entrepreneurship. Minister Ar- 
ends a finalisa e reunion informando ATIA 
cu na april lo habri un oficina di Credits na 
Aruba cu ta un instancia cu lo duna finan- 
ciamento te cu 50,000 florin na negoshinan 
chikito cu ta cuminsando. Actualmente ta 
dificil pa negoshinan cu kier lanta pa haya 
financiamento y e instancia aki den colabo- 
racion cu banconan local, lo facilita esald. 
ATIA ta sostene e iniciativa aki y lo apoya 
esaki den cualke forma cu ta necesario. 

Na final di reunion a keda palabra cu ATIA 
y Minister Richard Arends lo reuni pronto 
atrobe pa follow up riba e puntonan aki 
entre otro. 

Despues cu Minister di Enseñanza, 
no a acepta e candidato pa Rector di Colegio Arubano 

Colegio Arubano a cuminsa un 
proceso nobo pa busca di Rector 



Nos por a compro- 
nde cu Gobiemo kier mira 
un yiu di tera den e funcion 

ey , 


Bitii 


pesey ta incomprendible cu for di tur es- 
nan cu a solicita, SMOA no a haya uno cu 
e calificacionnan. 

Y asina a bin cu un persona cu ta pensionado 
caba na Hulanda, siendo cu na Aruba tambe 
tin docente pensiona cu por haci e trabao. 

For di despues cu Colegio Ambano a despidi 
di Rector Timmermans, SMOA no a logra 
haya un reemplazante, manera Gobierno 
lo desea. 

Maske cu Presidente di SMOA, Bart Kool, 
si ta haya cu nan a logra haya un persona 
perfecto p’e funcion, pero no pa Ministerio 


di Enseñanza, e.o. pa motibo di su edad. 
Como tal SMOA no por a sera un contracto 
final cu e persona cu nan a haya y selecta. 

Gobierno na tur momento a insisti cu mes- 
ter logra busca un persona local p’e funcion, 
siendo cu SMOA ta insisti cu esey ‘ainda’ 
no ta posibel. 

Den e proximo posibilidad por garantiza cu 
un local, yiu di tera por bira Rector di Golegio 
Arubano. Ban mira si tin interes awor for di 
nos docentenan cu ta dispuesto pa asumi e 
funcion aki di Rector di Golegio Ambano. 


STICHTING Middelbare Onderwijs 
Aruba (SMOA) no a logra convence Min- 
ister di Enseñanza, Michelle Hooyboer 
Winklaar pa acepta e candidato cu nan a 
haya pa bira Rector di Colegio Arubano, no 
a keda SMOA otro, pa cuminsa un proceso 
full di nobo. 


Minister Michelle Hooyboer Winklaar 
no a bay di acuerdo pa paga e subsidio pa 
por a paga e Rector, y despues cu SMOA 
a perde un caso sumario cu nan a entama 
contra e mandatario, no a keda SMOA otro 
di cuminsa e proceso pa haya un Rector 
cu mester cuminsa 
traha na inicio di e 
Aña Escolar nobo, 

2017-2018. 

Mientros cu expansion di Aeropuerto no ta cla 




Mester inverli den bus pa 
transporla pasahero 


ACTUALMENTE AAA N.V. tin como 20 posi- 
cion pa acomoda e avionnan cu ta bin Aruba, di cual 
8 so por haci uso di servicio di slurf. 

Loke nifica cu mester haci uso di bus pa recoge e 
pasaheronan pa hiba nan n’e terminal. Y tumando 
na cuenta cu mas turista ta scoge Aruba pa bishita, 
nifica cu mester sigui duna e servicio desea. 

Actualmente AAA N.V. tin 7 bus pa haci e trabao di 
transporte aki. E busnan aki tey pa brinda tur com- 
pania di aviacion e servicio desea pa mas liher posibel 
ora di yegada y di salida, na un manera mashs smooth. 
Pero manera ta conoci, un di e motibonan cu lo traha 
riba expansion di terminal, ta meramente pasobra e 
ta birando chiquito 

Actualmente mes, maske cu a caba di amplia e sala di 
yegada, cu a keda hopi bunita, cu sigur lo bay na aco- 
moda e fluho di pasahero na un manera mas eficiente. 
Awor AAA N.V. mester enfoca riba nan checking-in 
area y e security check-point, cu ta birando un bottle- 
neck. Mester bay traha hopi liher riba esaki. 

Pa loke t’e pista, no mester alarga esaki mas, pasobra 
e tin e largura necesario, pasobra e avionnan cu ta 
bin 7\ruba, ta hopi mas moderno y eficiente. Nan 
ta usa menos pista pa lanta buelo. Esey ta haci cu e 
largura di e pista aworaki ta cumpli cu demandanan 
internacional. 


AVVbMainta 

Tel: 583-1400 Fax: 583-1444 


WEEKLY 

L . G . S M I T H ' S 



THE PERFECT EXCUSE TO 
DRINK BEFORE NOON. 

Every Sunday, LG. Smith'sSteak& Chop House 
At Renaissance Aruba willfeature an all-new brunch 
menu—inspired by the unforgettable combination of 
hand-prepared soups, salads, specialty dessertsand 
oh-so-delic iousmimosas 

$44.95 excluding seivice chaige 

B/eiy Sunday Uam - 2:30pm 

Located in Oranjestad, nextto Crystal Casino. Forreservations please caII523-6195 orgo to lgsmiths.com 

Minister di Trabao, drs. Paul Croes: 

Desigualdad salarial enlre hende muher y 
hende hemher na Aruba ta sigui bira mas smal 


E hende muher su presencia den mercado laboral ultimo añanan 
ta visibel. Cifranan colecta ta mustra un reduccion continuo den 
desempleo di hende muher. 

Na 2011 e participacion di hende muher tabata 58.8% compara 
cu hende homber, cu un participacion di 69.6%. y na 2014 esaki 
tabata 61.9%. 

Aunke e participacion di e hende muher den mercado laboral ta keda 
mas abou cu e hende homber, e participacion di e hende muher ta 
keda stabiel y ta crece cu stapnan chikito. 

Na 2015 e participacion di hende muher tabata 58.6%. 



Tabel 1. ta duna un bista di e cifranan di ultimo añanan p’e dos 
indicadornan aki. 


Tabel 1 



2011 

2012 


2013 

2014 

2015 

Muher/ Homber 

M 

H 

M 

H 

M 

H 

M 

H 

M 

H 

Cifra di desempieo (den %) 

9,2 

8,6 

8,7 

10,5 

8,7 

7,4 

7,8 

6,4 

7,6 

7,0 

Participacion (den %) 

58,8 

69,9 

64,6 

70,7 

61,6 

71,1 

61,9 

69,9 

66,7 

58,6 


Locual a hala hopi atencion t’e desigualdad salarial entre hende 
muher y hende homber den e mercado laboral di Aruba cu ta sigui 
bira mas smal den e ultimo añanan aki. 

E desigualdad salarial ta nifica pago igual pa trabou igual. 

E desigualdad salarial aki ta wordo midi pa medio di e me- 
diano den salario y ta wordo midi actual cu informacion 
di trahadornan den sector priva. 



Den e siguiente grafico nos ta mira cu den 2011 e 
desigualdad salarial tabata 18.88% y awor den 2015 
e desigualdad salarial entre hende muher y hende 
homber a bira 13.31%. 

Esaki ta nifica cu Aruba ta bayendo den bon direc- 
cion pa sigur kita tur discriminacion riba salario di 
hende muher y hende homber p’e mesun funcion. 


ATRACO 

NA SIMEON 
ANTONIO 


AYERA madruga Polis a ser informa cu den un cas na Simeon Antonio, pa 
ser exacto, na Chuchubistraat lo tin un caso di atraco. 

Inmediatamente a dirigi Polis n’e sitio, unda na nan yegada a compronde cu 
aki ta trata di un atraco arma. 

E atracadornan di habla Spaño a drenta e cas cu arma di candela den nan 
man y a mara 2 victima y a bay cu nan celular y un caha fuerte cu tabata 
den e cas. 

A notifica mesora Team di Atraco, e Investigadornan Tecnico y Forensico 
como tambe Slachtoffer Hulp. Atraco Team ta sigui cu e investigacion. 

Otmar Oduber: 

POR lo bin cu 
un revolucion 
economico creando 
un mihor futuro pa 
nos comunidad den 
su totalidad 


OTMAR Oduber di 
POR, E Forsa Nobo a 
lanza e pensamento di un 
revolucion economico na 
Aruba. 

Den e cuadro aki e ta 
bisa cu Gobierno mester 
baha su gastonan y un 
forma cu a wordo proba 
pa logra e meta ald ta dor 
di independiza departa- 
mentonan manera ATA, 
ANSA y Scheepvaart 
caminda no ta perhudica 
e trahador, al contrario, 
e ta sali gana, mientras 
cu ta reduci gastonan di 
Gobierno. 

Di otro banda ta percura 
pa haya entradanan pa 
deficiencianan grandi cu 
nos tin manera ta educa- 
cion, salubridad, vivienda 
y seguridad. 

Pa logra esaki mester 
percura pa tin un plan 
integral cu POR lo ta 
presentando y tin e num- 
ber di Revolucion Eco- 
nomico. 

E plan aki ta inclui un 
cantidad di inovacion riba 
diferente tereno manera 
t’esun momentario riba 
cual lo ta reuniendo cu 
diferente instancia lo- 
cal pa haci posibel cu e 
restriccionnan cu tin n’e 
momentonan aki pa hen- 
denan por haci pagonan 
via internet y electronico 
por keda reduci. 

Ademas di esaki mester 
prepara e ley y instru- 


mentonan necesario p’e 
‘Sharing Economy’ por 
ta beneficioso pa Pais 
Aruba. Mescos pa con- 
ceptonan di ‘start-ups’, 
prepara pa tin incen- 
tivonan fiscal pa move 
p.e. di un free zone cu 
awe ta depende di con- 
tainer pa uno nobo, 
moderno, tecnologico 
pa atrae di tur rond 
mundo companianan 
cu kier pone centronan 
di investigacion, cu Ider 
crea edificionan di start- 
ups na nos isla. 

Esaki ta crea cu no sola- 
mente ta bin cu un can- 
tidad di profesional, ex- 
portando un economia 
di conocemento, pero 
principalmente ta crea un 
berdadero oportunidad 
pa nos yiunan di tera cu 
awor ta studiando den 
exterior pa bin bek nos 
isla. 

Dor di crea e tipo di 
economia aki rond di e 
revolucion economico cu 
POR ta para pe lo crea 
e oportunidadnan p’e 
hobennan bin bekv^ruba 
cu tur e consecuencianan 
positivo cu esaki ta trece 
cune. 

Un economia cu sala- 
rionan mas halto, cu 
entradanan mas halto 
y cu ta contribui asina 
tambe n’e fondonan di 
pensioen y n’e fondonan 
di AZV haciendo di nos 



economia uno mas bibo. 
Oduber a bisa cu ta papi- 
ando cu expertonan den e 
ramo tambe pa banda di 
incentivonan fiscal crea 
tambe otro incentivonan 
pa pusha e revolucion 
economico aki cu ta basa 
riba e filosofia di e ‘4* 
Industrial Revolution’ cu 
ta ensera e parti digital, e 
parti teconologico. 
Intencion ta pa crea un 
economia cu ta wordo 
pusha p’esnan cu 
ta crece lo- 
grando 
u n 


mihor porvenir pa nos 
comunidad den su totali- 
dad. 


1 

NVnACION 

PANOSCOMUNIDAD 


|Kid 

ney Disease and Obesity 

1 


HEALTHY LIFESTYLE FOR HEALTHY KIDNEYS 




Entrada ta 


Q 

^ Mediq Botica 

9 

^ Mediq Botica 

Oduber 

Centro Medico 

AUDITORIUM 

COFFEE SPOT SITUA DEN 

DI7PA9PM 

BOTICA CENTRO MEDICO 


Dl 7 PA 9 PM 



Follow us on 



World Kidnay Day i» a ioint iniHot'ivo ol ( ISN 












8 


AWEMainta Diahuebs 9 Maart 2017 


SIMAR a invita directivanan di scol pa un 
reunion pa trata seguridad di nan maestronan 


DIRECTIVA 

di SIMAR ta hopi 
preocupa cu e situ- 
acion escalante y 
alarmante di falta 
di seguridad di nos 
maestronan den 
scolnan na Aruba. 
Nos tur ta con- 
ciente cu e Aruba, 
e alumno y e mayor di awor no t’esnan di 
antes mas y cu nos mester tuma pasonan 
serio y liher pa seguridad di tanto alumno y 
personal den nos scolnan. 


Ta obvio cu maestronan ta rabia, disgusta 
y cu nan a ser sacudi p’e acontecimento di 
siman pasa, caminda un mayor a agredi un 
docente riba tereno di scol, den presencia di 
algun colega y alumno. 

Simar por a constata cu hopi maestro y a 
expresa nan frustracion via medionan social 
y a hasta papia di “pone enseñansa plat” pa 
mustra nan mal contento. 

Y sin ainda dicho agresor a ser deteni. Con 
Ministerio Publico ta pensa di e susedido 
aki? 


SIMAR no a perde tempo y a manda invita- 
cion pa tur directiva di scol pa ta presente 
na un reunion pa “brainstorm” hunto riba 
preocupacion-, proposicion- y solucionnan 
pa loke ta seguridad di nan maestronan. 

E reunion aki lo tuma lugar diahuebs 9 di 
maart 2017 pa 11:00 am den Sala Bruce 
Crispin na cede di Sindicato di Maestro di 
Aruba. 

Directiva ta spera cu tur directiva por ta 
representa n’e reunion aki cu lo ta di suma 
importancia pa cu nan empleadonan y en- 
señansa en general. 



Joselin Croes kier so 

Kico hebennan kier p'e future di turisme di Aruba 


DEN un entrevista cu Joselin Croes di 
POR e ta conta cu recientemente el a tene 
un Focus Group riba Turismo, Enseñansa 
y Medio Ambiente cu un par di studiante 
di Universidad di Aruba y cu esaki t’e pun- 
tonan di prioridad pa cu e topico di turismo. 

Pa cu turismo esaki ta nan puntonan di 
mas importante: Subi calidad di turismo y 
no cantidad . 

Pa cu turismo nan kier pa bin cu mihor cali- 
dad di turista y menos cantidad, dus purba 
trece turistanan cu ta gasta mas na Aruba. 
Nan kier pa enbes di sigui crece den kam- 
ber na Palm Beach y Eagle Beach pa bin cu 
un moratorium pa cu construccion di mas 
kamber di hotel y condominio. Nan ta kere 
den Boutique Hotels chikito di 5 strea cu 
por sirbi turistanan cu ta willing pa gasta 
na Aruba, pero cu kier nan privacidad. 

Mester traha mas duro riba subi e calidad 

di e servicio cu ta ser duna den sector turis- 

tico . Nan ta hay cu local tabata haci Aruba 
atractivo p’e turista bin Aruba cu t’e calor 
di e servicio y e amabilidad di nos hendenan 
a bay hopi atras pesey nan ta di opinion 
cu mester traha mas duro riba e calidad di 
servicio den sector turismo. 

Mester bin cu otro tipo di turismo na Aruba . 

Nan ta di opinion cu mester bin cu otro 
tipo di turismo na Aruba, por ehempel eco- 



Joselin Croes ta sumamente 
contento cu e Focus Group aki 
en particular, paso ta trata di 
hobennan inteligente y cu pa- 
sion pa loke ta pasa cu nan 
pais cu tanto nan tambe ta 
stima. 


turismo of medical tourism of the F & B 
experience. 

Mester bin cu un desaroyo turistico pa San 

Nicolas . Nan lo kier mira un crecemento 
turistico na San Nicolas den un forma di 
“Eco-Turismo” of “Biomarine Tourism”. 
Nan lo desea pa mira un crecemento eco- 
nomico na San Nicolas pa yuda e pueblo 
di San Nicolas crece economicamente cual 
lo yuda cu e problemanan social na San 
Nicolas. 


Nan puntonan ta valido y importante cu 
mester di por bin den tur plan di gober- 
nacion di tur partido paso esakinan ta nos 
hobennan cu mañan lo bay sirbi Aruba y 
guia vVuba den futuro. 


Otro siman lo bolbe tene un Focus Group cu 
e grupo di studiante di Universidad y lo pa- 
pia over di e topiconan Economia, Finansa, 
Salubridad y Bon Gobemacion. 
Keda pendiente pa loke 
hobennan kier pa pais 
Aruba. 


Joselin Croes y su plataforma E forsa 
Nobo-POR a priminti di traha BOT- 
TUM-UP. Joselin desde cu el a tuma 
e decision di drenta politica y sirbi su 
pueblo e ta sintando semanalmente cu 
docentenan di scol, comerciante, 
trahador, studiantenan y bishi- 
tando cas pa scucha kico ta 
importante pa cada persona y 
Idco ta ne preocupacionanan 
cu ta reina y kico nan kier 
mira den e plan di goberna- 
cion di e Forsa Nobo POR. 

Andin Bikkerdi POR: 

Minister di Hustkia no tin un plan 
pa combati abuso contra mucha 


ANDIN Bikker, den rueda di prensa se- 
manal di Partido POR, Plataforma Forza 
Nobo, a enfoca riba e hecho cu Minister di 
Husticia no tin un plan ainda pa combati 
abuso contra mucha. 


codigo bo tin pa combati criminalidad. 

“Bo tin e codigo penal caminda cu e castigo 
ta ancra den dje, pero bo tin e codigo di 
procedimento penal tambe” Andin Bikker 
a menciona. 


“Esaki ta incorpora den articulo 51 y otro- 
nan di e Codigo di Procedimento Penal di 
Hulanda. Bo tin tambe cu nan a amplia e 
casonan caminda e victimanan por cobra 
daño y perhuicio di esnan cu a haci nan 
daño” Andin Biklcer a bisa. 



Den cada reunion cu e mandatario tin 
den Parlamento, riba e tema di castigonan 
minimo, por ehemplo, ora di papia di intro- 
duccion di cambio di maneho pa loke ta con- 
cerni e castigo dor di Ministerio Publico ora 
cu tin cierto delito a wordo cometi, cada bez 
cu ta wordo pidi p’esaki wordo hisa e Min- 
ister ta cay den discusion 
academico, pakico 
no por, kico ta 
su preocupa- 
cionnan. 


Parlamen- 
tario An- 
din Bikker 
a splica cu 
ora bo ta 
Minister di 
Husticia, en 
realidad 
dos 


E codigo di procedimento penal ta un in- 
strument importante den combatimento di 
criminalidad. 

“E Codigo di Procedimento Penal di aña 
1996, practicamente no a wordo cambia. 
Na augustus cu a pasa hasta durante e in- 
stalacion di un Procurador General y tambe 
un Huez, a wordo señala cu e Codigo di 
Procedimento Penal for di 2013 caba nan 
a entrega un concepto y cu ta wardando 
p’esald wordo adapta”, Bildcer a splica. 

E1 a papia tocante e adelantonan den nos 
Madre Patria Hulanda tocante e Codigo di 
Procedimento Penal por introduci, entre 
otro, e derecho di e victimanan. 

Eynan hopi biaha e ta concentra riba e codi- 
go actual, riba e derecho di esun cu ta wordo 
acusa. Pero con a para cu e victimanan? 
Na Hulanda, por ehemplo, y na Merca 
tambe bo tin derecho ancra 
caminda cu e victima y su 
mayornan por hiba pa- 
labra durante un caso 
penal. 


E1 a trece dilanti cu esakinan ta ehemp- 
lonan palpable cu como Minister di Hus- 
ticia ora bo carece di un vision pa combati 
criminalidad y bo tin e instrumentonan cu 
netamente, por ehemplo, cambionan den 
ley cu bo por moderniza nos leynan, anto 
bo ta gewoon ta keda drumi den luz berde, 
bo no ta actuando, no ta moviendo y cada 
bez cu den Parlamento y otro ocasionnan 
preguntanan ta wordo haci riba e tematica 
aki, bo ta keda busca excuse pakico algo no 
por wordo haci. 

“Well, nos den nos opinion, mester por. 
Pasobra na final di dia e instrumento mas 
importante cu bo tin ta adapta y moderniza 
nos leynan, cuminza moderniza nos leynan” 
Bikker a menciona. 

E ta haya cu pesey ta masha importante in- 
troduci un Academia di Ley caminda cu por 
educa e huristanan cu tin interes den esaki, 
cu sigur tin hopi, pa nan por haya e exper- 
ticio pa por traha y moderniza nos leynan. 


Oportunidad pa 

Trabou 

Nos ta buscando 


-Dishwashers 

Por fabor aplica na 
info(g)faroblancorestaurant.com 
of post 
PO Box 1250 


tel. 5860787 

Gmail. info@faroblancorestaurant.com 
web. www.faroblancorestaurant.com 

Segun resunnen di Relato Mensual di januari 201 7 di Banco Central 

Mientras cu turismo for di Latino America a baha, 
e mercado Norte Americano si ta sigui crece 


NA januari 2017, e 
cantidad di turista a reg- 
istra 89.269 bishitante, 
cu tabata 14,2 porcien- 
to (-14.803 bishitante) 
menos cu na januari 
2016. 

E caida aki a resulta prin- 
cipalmente dor di un 
bahada den e mercado 
Latino Americano di 50,0 
porciento (-18.203 bishi- 
tante). Di otro banda, e 


mercado Norte America- 
no a crece cu 8,9 porcien- 
to (5.033 bishitante). 

E caida den e merca- 
do Latino Americano a 
wordo causa pa menos 
bishitante for di Vene- 
zuela (-19.056 bishitante 
of -68,2 porciento). 

E subida den e mercado 
Norte Americano a re- 
sulta mas tanto for di un 
expansion den bishitante 
for di Merca ( + 4.279 


bishitante of 8,4 por- 
ciento). 

E cantidad di turista cru- 
cero a registra un caida di 
11.800 bishitante of 11,6 
porciento te na 89.734 
na januari 2017, com- 
para cu januari 2016. 

E cantidad di barconan a 
baha, for di 52 na januari 
2016 pa 44 na januari 
2017. 


INFLACION 

E nivel general di prijs, cu 
ta wordo midi dor di e in- 
dice di prijs di consumo, 
a registra un bahada di 
0,4 porciento den e luna 
di januari 2017, compara 
cu januari 2016. E con- 
tribuyente principal n’e 
caida aki t’e componente 
“Vivienda”, cu ta debi 
primordialmente na un 
reduccion den prijs di 
electricidad. Tambe, e 


Awe Corte di Prome Instancia 

Lo Irata caso di agente policial 
cu a haci maluso di su poder 


Horario 

Sospechoso 

Acto Castigabel 

08.30 

K.D.B.L.H. 

L.H. ta wordo acusa di intento di homicidio riba 14 di juli 2016, 
conhuntamente cu un of otronan. E ta wordo acusa di posesion di 
un arma di candela riba e mes fecha ey. 

09.30 

E.R.B. 

B. ta wordo acusa di a viola un persona riba 10 di november 2016. 

E violencia a encera cu el, na uniform di polis, a (entre otro) 
duna e persona ordo pa mustra su pasaporte y pa subi den auto di 
polis, a bise cu e ta bay hibe cera, a hibe na un lugar leu, a bise 
varios biaha cu e ta un polis y cu e tin un pistool, y a haci uso di e 
desigualdad di poder cu a surgi como resultado di e situacion. 

E ta wordo acusa di, den su posicion di ambtenaar y polis, a 
malversa obhetonan, esta, un chin-up y dos klop, den e periodo di 
prome di januari 2009 te 16 di november 2016. 

E ta wordo acusa di, a ilegalmente haci doño di 60 bala y un 
cachiporra. 

10.45 

O.L.J. 

Pro forma. J. ta wordo acusa di, den e periodo di 2 te 18 di oktober 
2016, a comete abuso sexual contra un persona cu e tempo ey 
tabata menor di edad. 

11.15 

E.L.K. 

K. ta wordo acusa di, cu e intencion di tuma bida di un persona, a 
staca varios biaha cu un cuchio den direccion di garganta of pecho 
di e persona aki riba 7 di december 2016. 

11.50 

A.F.C. 

C. ta wordo acusa di exportacion di cocaine, conhuntamente cu un 
otro of otronan, riba prome di november 2016. 


componentenan “Paña y 
Sapato” y “Recreacion y 
Cultura” a contribui n’e 
caida aki. 

Di otro banda, e compo- 
nentenan “Transporte”, 
“Mobilario” y “Restau- 
rant y Hotel” a registra 
un subida. Si exclui e 
componentenan di cu- 
minda y energia for di 
e indice di prijs di con- 
sumo, inflacion ta mustra 
un crecemento di 0,2 
porciento compara cu 
januari 2016. 

Pa loke ta trata e pro- 
medio anual di e tasa di 
inflacion, esaki a keda 
mescos na -0,9 porciento 
na januari 2017, com- 
para cu december 2016. 

ENTRADADIGOBI- 
ERNO 

Tuma nota cu e cifranan 
di entrada di Gobierno 
no tabata disponibel na 
momento di publicacion 
di e relato aki. 

Parlamentario Clarisca Velasquez (AVP) 

MEP den su desesperacien dor cu 
pueble ta rechasa nan ta purba 
atacha integridad di hende drechi 


MEP ta un partido sushi 
cu ta busca tur manera 
pa atacha hende drechi 
nan nomber. MEP sa cu 
nan no lo gana e eleccion 
benidero y pesey ta recuri 
na cosnan baho. 
Desesperacion ta grandi 
paso kranchi ta sera pa 
añas caba pa papa y tur 
famia. No tin placa di 
huur mas, asina no por 
saca clausula mas pa sigi 
enrikese nan mes riba 
custia di nos pueblo. 

Y ademas e papa no ta 
haya caso mas cu e por 
defende of no di Gobi- 
erno pe cobra placa si 
gana caso of no. Asina e 
miembro di fraccion di 
AVP, Clarisca Velasquez 
a duna di conoce. 


Cas di Partido AVP ta 
habri dia y anochi pa tur 
hende por yega sea pa 
papia cu politiconan of 
pa entretene nan mes. 
Hasta hende a yega cas 
di partido pa anuncia cu 
nan ta sconde fugitivo y 
manera bon cuidadano 
a purba entretene e per- 
sona p’asina avisa Polis 
pa bin tume over pa nan 
por haci nan trabao pa 
bay detene e fugitivo. 
Como bon cuidadano a 
cumpli cu sentido civico 
y cu seguridad di nos pais. 
Pero MEP ta campeon pa 
lanta falso testimonio y 
purba bira storia manera 
nos di AVP ta hendenan 
malo y cu ta anos ta co- 
meti crimen. 


“Nos di AVP y mi per- 
sona sigur ta Polis di cu- 
rason y cu tur integridad 
a haci su trabao e dia ey 
pa pone mi coleganan 
na altura pa bin tuma e 
persona over p’asina nan 
haci nan trabao di bay 
detene e fugitivo. 

Y esaki a sosode tambe 
den tempo relampago. 
Cas di Partido ta habri pa 
tur hende y manera boso 
a tende hasta hende cu 
tin fugitivo scondi a bin 
busca ayudo na nos cas 
di partido. 

Nos no ta discrimina 
ni trata hende me- 
nos. Tur hende ta keda 
hende y pesey partido 
AVP ta resalta di ta hen- 



denan humilde. 

No manera e lider di 
MEP cu hende condena 
caba den KIA pa cri- 
men ta bolbe condene 
y stigme pa bida como 
criminal. 

Nos di AVP a cumpli 
cu nos trabao di 
bon cuidadano 
pa avisa Po- 
lis pa tuma 
e persona 
c u t i n 
fugitivo 
scondi 
o V e r 
p’asina 
n a n 


scuche y bay detene e 
fugitivo. 

Nos ta orguyoso di loke 
nos a haci e anochi ey, pa- 
sobra den ora relampago 
e fugitivo a wordo dete- 
ni”, segun Clarisca 
Velasquez. 


Riba Dia Internacional di Hende Muhe 

Post Aruba a reconoce e forsa 
femenino den nan organisacion 



PRECISAMENTE riba Dia Internacional di Hende Muhe, Post Aruba N.V. 
a felicita tur e hende muhernan trahando den e organisacion. 

Director di Post Aruba N.V., Guillermo Raymond a entrega un aprecio na tur 
su coleganan femenino, cu a bay compaña cu un nota di encurashamento. Den 
e nota ta skirbi: “E ta bisti cu forsa y dignidad. E ta hari sin miedo pa futuro”. 
Post Aruba N.V. ta haci uso di e oportunidad aki pa felicita tur hende muhe 
riba nan dia. 


MEGAPLEX 8 

caribbeancinemas.com f Caribbean Cinemas Aruba db 




TOM HIDDLESTON | SAMUEL L. JACKSON 

- 

LU 

KONG 

LU 

SKULLISLAND 


CXC PREMIUM LARGE FORMAT AUDITORIUM 

I 

1— 

MON-THURS 4:15 1 6:45 | 9:20 

> 

FRI 4:15 1 6:45 | 9:20 | 11:55 

U1 

SAT 1:50 1 4:15 1 6:45 | 9:20 | 11:55 

z 

SUN&HOL 1:50 1 4:15 1 6:45 | 9:20 


3D VERSION MON-FRI 5:15 1 7:50 


SAT-SUN&HOL 2:40 | 5:15 | 7:50 



HUGHJACKMAN | PATRICK STEWART 

LOGAN 

MON-SUN&HOL 3:45 | 6:25 | 9:10 

MON-THURS 5:35 | 8:20 
FRI 5:35 | 8:20 | 11:05 
SAT 2:50 | 5:35 | 8:20 | 11:05 
SUN & HOL 2:50 | 5:35 | 8:20 



SAMWORTHINGTON | OCTAVIA SPENCER 

THE 

SHACK 


MON-FRI 5:35 | 8:50 
SAT, SUN & HOL 2:20 | 5:35 | 8:50 



FiéM' 

MON-THURS 5:15 I 7:25 | 9:35 
FRI 5:15 I 7:25 | 9:35 | 11:45 
SAT3:05 | 5:15 | 7:25 |9:35 | 11:45 
SUN&HOL 3:05 | 5:15 | 7:25 | 9:35 



MATT DAMON | TIAN JING 


THE 

GREATWALL 


MON-THURS 9:30 
FRI-SAT 9:30 | 11:55 
SUN & HOL 9:30 



WILL ARNETT | MICHAEL CERA 



WITH SPANISH SUBTITLES 


MON-FRI 5:00 | 7:20 
SAT-SUN & HOL 2:40 | 5:00 | 7:20 



DAKOTAJOHNSON | JAMIE DORNAN 

FIFTYSHADES 

DARKER 

MON-THURS 4:10 I 6:45 | 9:20 
FRI-SAT 4:10 I 6:45 | 9:20 | 11:50 
SUN&HOL 4:10 I 6:45 | 9:20 


STARTING MARCH 16 | THE BEAUTY AND THE BEAST 

Joselin Croes di POR 

Proteccion di nos Medio Ambiente mester 
ta un prioridad den proximo gobernacion 

Segun hobennon di Universidad di Aruba 


DEN un entrevista cu Joselin Croes di 
POR e ta conta cu recientemente el a tene 
un Focus Group riba Turismo, Enseñansa 
y Medio Ambiente cu un par di studiante 
di Universidad di Aruba y cu esaki t’e pun- 
tonan di prioridad cu nan a duna pa e topico 
di Medio 7\mbiente.. 

Pa cu medio ambiente nan kier: Soluciona 
e problema di dump y di dumpnan ilegal 
na Aruba. Nan ta haya cu e dump na Par- 
kietenbos ta un peliger pa salud di tur cu 
ta biba eybanda y e ta un mal promocion 
pa Aruba su turismo. 

Tambe mester bin cu un paro pa cu tur e 
dumpnan ilegal cu tin rond di Aruba. Nan 
ta haya cu na aña 2017 e ta inaceptabel 
cu tur e tecnologia cu ta existi cu no tin un 
mihor forma pa deshaci di sushi na Aruba. 

Nan ta preocupa cu e impacto negativo di 
CITGO riba nos medio ambiente. Bin cu 
un maneho estricto di reciclahe na 7\ruba: 
Nan ta contento cu e “plastic ban”, pero 
nan kier pa mas wordo haci. 

Nan Ider pa traha riba concientizacion di 
reciclahe na Aruba, pero nan kier tambe 
pa Gobierno bin cu un maneho estricto di 
reciclahe na Aruba. 

Nan kier pa bin un paro na destruccion 
di naturalesa. Nan kier pa stop di kibra 
naturalesa cu construccion di mas hotel y 
condominium. 

Tambe nan kier pa bin cu regulacion y con- 
trol riba tour operators pa nan no daña nos 
beachnan y nos parkenan cu ATV’s. 

Mehora transporte publico lo drecha medio 
ambiente. Un otro cos cu nan a trece dilanti 
ta cu mester mehora e transporte publico 
di Aruba. 

Esaki lo yuda hopi hoben y trahador yega 
nan scol y nan trabou na ora y e lo drecha 
e problema di trafico y e lo yuda e medio 
ambiente. 



Joselin Groes y su plataforma E forsa Nobo- 
POR a priminti di traha BOTTUM-UP. 


Joselin Groes desde cu el a tuma e decision 
di drenta politica y sirbi su pueblo e ta 
sintando semanalmente cu docentenan di 
scol, comerciante, trahador, studiantenan 
y bishitando cas pa scucha kico ta 
importante pa cada persona y kico 
t’e preocupacion cu ta reina y kico 
nan kier mira den e plan di gober- 
nacion di e Forsa Nobo POR. 

Joselin den su entrevista ta bisa cu 
aunke cu pa hopi hende kisas esaki 
no ta un topico di importancia, e ho- 
bennan aki cu a tuma parti n’e Focus 
Group si ta haya cu proteccion di nos 
medio ambiente mester ta un prioridad 
den e proximo gobernacion. 

Nan ta desea un Aruba limpi, sano, cu 
hopi flora y fauna pa nan por 
biba aden. Nan ta haya cu 
e pueblo mester ta mas 
conciente riba reciclahe 
y con pa deshacu di 
sushi. 


Nan no kier pa 7\ruba perde su encanta 
tampoco y bira un isla di puro concrete. 
E ta duel nan di mira con varios bestia y 
matanan tipico na Aruba ta muriendo y casi 
bo no ta mira nan mas. 


Joselin a tuma 
bon nota di 
tur nan 
puntonan 
y sigur 
lo inclui 
c a d a 
u n d i 
nan den 
e Plan di 
Goberna- 
cion di POR. 

Prome Minister Mike Emon: 

Nos ta bay honra tur y cada un 
di e 2.147 firmante cu a carga e 
lucha pa nos Status Aparte 



COMO parti di e celebracionnan pa Dia 
Nacional di Himno y Bandera, tin un cer- 
emonia solemne programa riba Monumento 
18 di Maart. 

E actividad aki ta un parti regular di e fiesta 
patriotico, sinembargo e aña aki, lo conoce 
un fecha diferente y un toke unico. 
Durante conferencia di prensa cu Comis- 
ion Celebracion Dianan Nacional, entre 
otro instancia envolvi, Minister President 
y alabes Minister di Cultura Mike Eman 
a anuncia cu e acto ta diseña pa duna e 
maximo dedicacion y reconocemento na un 
di e personanan homenahea. 

“E 2.147 firmante t’e pioneronan di e lucha 
pa un dia ta baas den nos mesun cas y a cana 
cu e deseo pa Aruba por a realisa su status 
aparte,” Minister President Eman a bisa. 


Cu nan trabou, pa prome bes den Reino Hu- 
landes, a acepta e deseo aki den un mocion 
di dia 18 di maart 1948 aproba cu unanimi- 
dad den Conferencia di Mesa Rondo. 
Premier Eman a splica cu tabata danld n’e 
sosten total den nos comunidad cu 2147 
persona, e tempo ey den un comunidad hopi 
childto, cu tabatin e derecho di voto y tabata 
representa 70% di e electorado. 

“Pa mi ta un honor pasobra tabata mi Tata 
cu a hiba e 2.147 firma cu a wordo pone 
den un forma hopi formal,” e mandatario 
a expresa contando con na 1947 a cuminsa 
yama reunion na diferente cas y diferente 
club rond di nos isla. 

Na cada ocasion a presenta e texto mani- 
festando e deseo pa Aruba haya su Status 
Aparte. “Y esnan cu tabata firma, tabata 
haci’e dilanti di un notario, como un per- 


sona cu tin e derecho di voto, segun e leynan 
di e tempo ey,” Premier a conta. 

Tambe a splica cu a scoge e fecha di 16 di 
maart pa motibo cu hopi biaha e ceremonia 
ta forma parti di un programa hopi strak 
cu no ta duna berdaderamente espacio pa 
demostra e honor, dignidad y serenidad 
necesario n’esnan cu a carga e lucha den su 
prome ora. 

“Nos tin mester di tempo pa dedica na e 
2.147 firmante aki, algun di nan cu nos 
ainda y nos lo haci e esfuerso pa nan ta 
personalmente presente. 

Un invitacion awe caba na tur famia, yi- 
unan, nieto, bisanieto sobrino y rumannan 
pa haci acto di presencia dia 16 dfi maart 
pa nos duna honor y respet,” Minister Presi- 
dent Eman a finalisa bisando. 

Servicio pa 
Comunidad 


(yiAi iMainta 


Emergencia 


Brandweer.911 

Polis.100 

Polis Oranjestad.102 

Polis San Nioolas.104 

Polis Santa Cruz.105 

Polis Shaba.107 

Polis Tipline.11141 

Ambulanoe San Nioolas. 584-5050 

Ambulanoe Sasaki. 582-5573 

Ambulanoe Wayaoa. 582-1234 

Hospital. 527-4000 

Centro Medioo San Nioolas . 524-8833 
SVB (AC-Ziekmelding). 527-2782 


Botica na Warda 


Pabou di Brug: 

Central N.V. 

Pariba di Brug: 

Centro Medico N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digioel.145 

WEB Storingdienst. 525-4600 

Reina Beathx Intl Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Glive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundaoion Respeta Mi. 582-4433 

Fundaoion Guia Mi. 587-1677 

Muhe den Difioultad. 583-5400 

Telefon pa Hubentud.131 

Centro Kibrahaoha. 588-3131 

Stiohting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


nni 

^ Media 

I ir>-‘ 

The Media Group 

Marghetstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.eom 


Director 


Victor “Toko” Winklaar 
Victor R. Winklaar 


Froccion di MEP a reuni cu Camara di Comercio 

Un vision economico pa crea cupo di 
Irabou, bieneslar y progreso pa lur 


LIDER di partido MEP, Evelyn Wever-Croes, hun- 
to cu coleganan Parlamentario Ady Thijsen y Chris 
Romero a reuni cu Camara di Comercio diamars 
ultimo. “Nos partido ta trahando riba nos programa 
di partido, y den e cuadro aki nos kier papia cu tur 
stakeholders pa por tin un mihor bista di e realidad 
na Aruba. Pa por fiha un vision economico, ta im- 
portante pa sa kico t’e preocupacionnan di Camara 
di Comercio riba e desaroyo economico actual y 
den futuro. 

Y riba esey nos reunion cu Camara di Com- 
ercio di awe a bay. Nos a toca mas tema tam- 
be, entre otro e refineria CITGO, Caya Betico 


Croes y Aruparking y desaroyonan economico nobo 
pa Aruba. 

P’e miembronan di Camara di Comercio e ‘cost of 
doing business’ halto di Aruba ta un problema, y 
tambe e burocracia den departamentonan na mo- 
mento di lanta companianan. 

Ami tin comprension p’e preocupacionnan aki, mi 
mes a experiencia esaldnan tempo cu mi tabata traha 
den abogacia. Tur e puntonan ald nos mester trece 
solucion liher pa nan, y nan lo wordo inclui den nos 
programa di gobernacion. 

Asina nos por yega na un desaroyo economico real: 
Cu ta crea cupo di empleo, y cu ta trece bienestar y 
progreso pa tur. 

Esey ta nos compromiso”, lider di MEP Evelyn 
Wever-Croes a duna di conoce. 


r I f ^ ' G r T 




Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Prome Minister Mike Eman ta anuncia serie di 
celebracion rico na historia, cultura y patriotismo 



DIALUNA mainta Prome Minister Mike 
Eman, como hefe di Gobierno, titular di 
Asunto General y Minister di Cultura, a 
ofrece un conferencia di prensa pa informa 
riba e serie di celebracion en conexion cu nos 
Dia Nacional di Himno y Bandera. 

For di Sala di Prensa di Gobierno, Premier 
Eman, como tambe representante di Comis- 
ion Celebracion Dianan Nacional (CCDN) 
otro instancianan publico, a duna detaye di 
e diferente actividad cu ta tumando lugar y 
lo bin den e proximo dianan. 

“Ta comparti henter e programa y tur de- 
saroyo cu nos ta considera sumamente im- 
portante cu comunidad pa haci’e realmente 
un celebracion nacional,” Premier Eman a 
indica na inicio di e conferencia. 

Pa cuminsa, e celebracion di 2017 ta haya 
un contexto adicional n’esun custumbra. 
Scolnan di enseñansa primario ta partici- 
pando den un competencia di pintura. 
Asina ta brinda nos talentonan hubenil e 
oportunidad di expresa, pa medio di arte, 
nan sentimentonan patriotico. 

Den e fin di siman nos dilanti, esta 10, 11 
y 12 di maart, lo tin e popular Festival di 
Canto, ‘Un Canto na nos Himno y Bandera’ 
den su diferente categoria compaña pa mer- 
cado di cuminda y artesania. 

Diarazon 15 di maart lo tin e competencia 
di ‘Poeta di Patria’, cu ta otro iniciativa pa 
duna realce n’e aspecto di cultura y arte den 
nos comunidad. 

Diahuebs 16 di maart lo tin un ceremonia 
conmemorativo na Monumento 18 di Maart 
caminda ta bay rindi honor n’e 2.147 ciu- 
dadano Arubiano cu a firma e mocion cu 
a keda presenta den Conferencia di Mesa 
Rondo na Hulanda na 1948. 


Ta bay haci esaki invitando famia pa hunto 
sende un bela pa cada un dia nan. 

Diabierna 17 di maart lo tin e grandioso in- 
auguracion di Plaza Padu cu t’e coronacion 
di henter e renobacion di centro di ciudad 
y t’e nudeo di e centro historico y di gober- 
nacion di 7\ruba. Diasabra 18 di maart ta 
cuminsa cu un bishita n’e monumentonan 
di e tatanan di nos patria, esta defuntonan 
Henny Eman, Shon A Eman, Juancho 
Yrausquin y Betico Croes; pa despues sigui 
cu e ceremonia protocolar riba Plaza Betico 
Croes cu ta inclui nos gran Desfile Nacional. 

“Cada dia ta excepcional; cada un lo tin 
su momentonan grandi cu nos no por bisa 
cu un ta mas importante cu e otro. Eo tin 
balor grandi den reconocemento di his- 
toria y cultura di Aruba y ki mas bunita 
cu den luna di cultura pa 
duna reconocemento na 
e co-compositor di nos 
himno nacional cu 
ta sr. Padu Lampe 
cu danki Dios ai- 
nda ta cu nos y lo 
ta parti grandi di e 
celebracion di nos 
dia nacional,” asi- 
na Prome Minister 
Eman a declara. 

Como cu e programa 
tin un cantidad di as- 
pecto organisacio- 
nal, Gabi- 
n e t e 


Mike Eman 11 a institui un comision cu 
ta trahandno duro riba e reto adicional di 
inauguracion di Plaza Padu. E actividad tin 
un parti ceremonial, pero tambe dos conci- 
erto tumando lugar riba plaza Niki Habibe 
y Plaza Daniel Leo. 

Miembronan di e comision ta: Philippe 
Lareine, President; Siegfried Dumfries, 
tesorero; Esther Gomez, Secretaria y Rob- 
ert Maduro di CCDN, Alice van Romondt, 
Isella Wernet, Landa Henriquez, Vivian 
Lampe, Allan Goede, Michael Lampe, como 
miembro. 

“Nos ta spera cu henter nos comunidad por 
participa pasobra e programa, manera nos 
a desaroy’e, ta pa grandi y chikito, ta pa 
cada un por sinti den nos curason e amor 
patriotico cu nos tin pa nos isla stima y e 
honor cu nos kier duna tambe n’esnan cu 
a carga esnan cu a lidera nos pais n’e mo- 
mentonan mas importante y trascendental 
di nos historia. 

E nombernan cu ta graba riba e 
monumento, e monumento na 
Padu, estatuannan cu nos ta bay 
bishita, cada un ta para pa un 
trabou y un sacrificio cu awe 
nos por corona un obra grandi 
di rescate di Aruba su parti vi- 
sual fisico y partinan economico 
y social,” t’e palabra di Premier 
Eman. 

Segun resumen di Reloto Mensual di januari 201 7 

Banco Gentral ta informa 
cu reserve di divisa netto a subi 


DEN e luna di januari 2017, e cantidad 
di placa den circulacion a subi cu Afl. 38.8 
miyon te na Afl. 4.205,3 miyon, compara cu 
december 2016. Esaki a wordo causa dor di 
un crecemento den e reserva di divisa netto 
(+Afl. 58,7 miyon) y un bahada den e activo 
domestico netto (-Afl. 19,8 miyon). 

E subida den e reserva di divisa netto di e 
sector bancario ta debi na compra netto di 
divisa for di public (+Afl. 243,9 miyon), 
principalmente relaciona cu turismo. 

Esaki a wordo parcialmente mitiga pa benta 
netto di divisa na publico (-7\fl. 185.3 mi- 
yon), primordialmente relaciona cu pago 
netto pa importacion di mercancia y otro 
servicionan. 

E reduccion den e activo domestico netto 
a surgi dor di un bahada den tanto credito 
domestico (-7\fl. 13,3 miyon) y transaccion- 



nan no relata na credito (-Afl.6,5 miyon). dor (-Afl. 3,6 miyon), credito 
E ultimo a wordo causa principalmente dor na empresa (-Afl. 0,8 mi- 
di un subida den e asina jama “allocated loan yon) y hipoteca p a 
loss provisions” y transaccionan di clearing. v i v i e n d a 


Credito domestico a disminui, como resul- 
tado di bahadanan den credito bancario 
netto n’e sector publico (-7\fl. 8,2 miyon) y 
credito bancario n’e sector priva (-Afl. 5,1 
miyon). 

E caida den credito 
bancario netto na sec- 
tor publico ta relacio- 
na principalmenta cu 
un subida den deposi- 
tonan di Gobierno 
(+Afl. 10,6 miyon). 

E bahada den credito 
n’e sector priva a re- ^ 

sulta for di menos 
credito na consumi- 


(-Afl. 0,8 
miyon). 



Presidenle di Parlamente, Mervin Wyatt Ras 
ta felicita tur hende muher riha nos dia 


PRESIDENTE di Parlamento, drs. 
Mervin Wyatt-Ras, ta felicita tur hende 
muher riba dia internacional di hende 
muher. 

Wyatt-Ras ta trece padilanti cu sigur hende 
muher a logra hopi den comunidad. A cam- 
bia diferente ley pa hende muher por vota, 
traha y gana igual cu hende homber. 

Tambe leynan pa proteha hende muher a 
ser aproba dor di Parlamento na diferente 
ocasion, cambio di nos codigo penal, cam- 
bio di ley di labor, ley di stalking y ley di 
zwangerschapsverlof. 


Hasta tin Presidente di Parlamento fe- 
menino y lideman di fraccion femenino. 
Wyatt-Ras ta señala si cu apesar di 
cambionan ta necesario mas ainda. 

E respet cu mester tin p’e hende 
muher mester sigui crece, tanto 
su posicion, como trabou, etc. 

Hende muher mester por 
uni mas riba topiconan 
comun. 


Ta necesario pa keda 
refleha riba mas logro 
den bentaha di e ser fe- 
menino. Ta di importanca 
cu dearoyo aki ta bay 
man den man cu e hende 
homber y cu lo mester 
logra mas metanan, e.o. riba 
tereno di derecho humano. 
Wyatt-Ras como ser femenino 
ta dispuesto pa sigui lucha pa 
mas cambio den bienestar di e ser 
femenino. 


Tambe tin pendiente e ley di centronan di 
cuido di mucha cu lo haci cu hende muher- 
nan por bay traha mas trankil. 

Wyatt-Ras ta trece padilanti cu encompara- 
cion cu un of dos hende muher den politica 
den añanan 50-70, awor Parlamento ta 
conta cu 8 Parlamentario femenino di e 
total di 21 Parlamentario. 

Lette ta felicita Aruba Little League 
cu su campeenate di baseball 




DIABIERNA ultimo bou di un entusiasmo grandi e temporada nan di nivel mundial den Little, Junior y Senior League esaki na 
mas dushi di baseball a inicia na Aruba. Williamssport, Taylor y Bangor, aunke den e ultimo tres pa 

E organisacion di Aruba Little League a inicia cuater añanan nos muchanan no a logra clasifica pa 

cu su campeonato cu un bunita ceremonia un torneo di tal magnitud apesar di a demostra 

di apertura den Joe Laveist Ballpark na un bon baseball. 

San Nicolas. Na 2010, Aruba a logra un titulo mun- 

Mester bisa cu un bes mas varios dial den e division di Senior League na 

ekipo di Noord, Center y South Bangor, Maine. E deporte di baseball 

League den e divisionnan di ta un di esnan mas gusta y practica 


Little, Junior y Senior a participa 
n’e bunita desfile cu tabata uno 
colorido cu e ekiponan bon uni- 
forma. 


Tur e ekiponan ta cla pa competi 
p’e titulonan maximo di 2017. E 
campeonato e aña aki a wordo dedica 
na Serio Romney, Esmond Jones y Kiwanis 
Auba cu tin hopi aña ta colabora cu Aruba 
South League, mientras cu Suwbay 7\ruba a bira un 
di e patronisadornan principal di Aruba Little League. 


na Aruba, mientras e interes ta bi- 
rando dia pa dia mas grandi. 

Esaki ta danki n’e demas entrena- 
dornan tur den forma boluntario cu 
dia den, dia afo ta para riba tereno 
baseball y siña nos muchanan eherce 
e deporte mas popular den e region di 
Caribe. 

Un palabra di exito na tur e ekiponan participante 
tanto den Noord, Center y South League. 

Un danki sigur na Lotto, e Loteria di Aruba pa medio di Comision 
di Subsidio cu ta yuda subsidia e campeonato di baseball organisa 
Pa varios aña nos seleccionnan di Little League a logra yega torneo- pa Aruba Little League. 

Ainda tin oportunidad 
pa inscribi diabierna y 
diasabra na RCA Arena, 

Powerade 8K Run & Funwalk 



PA tur esnan cu a paga caba na IBISA, nos ta warda 
bo cu bo recibo na RCA e ñn di siman aki, diabi- 
erna atardi 5or pa 9or pa busca bo Shirt y #Tag of 
diasabra di lor pa 5or. 

P’esnan cu no a inscribi ainda, nos lo acepta inscrip- 
cion te ora yega 500 participante. 

Actividad mes ta diadomingo, salida exactamente 
6:30 am. 

Sali dilanti entrada principal na RCA bay rotonde 
Tanki Leendert, rotonde Paradera, rotonde Sero 
Blanco, rotonde Piet, rotonde Ponton y bek na 
RCA Arena. 

Animacion ta den man di MC Roberto Geerman, 
despues di careda tin un team profesional ta duna 
massage, tin fruta fresco y refreshments pa tur par- 
ticipante. 

No keda afo di e sexto edicion di e popular caminata 
aki. Patrocina pa Powerade y organisa pa RCA cu 
cooperacion di IBISA y KPA. 

Tambe nos lo tin e Harley Davidson Brigade cu lo 
yuda controla tur skina. Danki tambe na Fruteria 
Virgilio y Print Media Aruba. 

Den Premio Excelencia den Deporte 2016 

Un total di 21 federacion deportivo a nomina nan atletanan 
p'e galardon Premlo Excelencla den Deporte 2016 





TUR aña un comision nomina dor di Minister di Deporte con- 
sistiendo di representantenan di diferente instancia di deporte 
manera IBiSA, Lotto, ASU como tambe nos reporteronan deportivo 
di corant, radio, website y television ta bin hunto pa scoge nos 
mihor atletanan cu a destaca den e aña deportivo cu a transcuri, e 
aña aki 2016. 

Un trabou cu sigur no ta uno facil mirando e tantisimo nominacion 
cu mester wordo analisa conhuntamente cu e logronan di e atletanan 
cu a destaca den aña menciona. 

Ya pa varios siman e comision encarga ta bin hunto p’asina evalua 
tur informacion y comentario ricibi di e Federacionnan Deportivo 
pa a lo largo deposita nan voto di preferencia segun e criterianan. 
Pa loke t’e votacion p’e atletanan di aña 2016, e huradonan un 
bes mas tabatin e tarea dificil ya cu cada un a haya e oportunidad 
di defende su escogencia y hiba esald den forma di discusion y 
evaluacion. 


Den Premio Excelencia di Deporte 2016 por a vota den 9 catego- 
ria, mientras e comision lo rindi tambe homenahe na algun figura 
deportivo, manera p.e. directiva, entrenador, coach, referee of um- 
pire cu a sobresali den deporte of ta duna su tempo y dedicacion 
na deporte. 

E aña aki un total di 21 di e 34 federacionnan deportivo na Aruba 
a reacciona den forma positivo y a nomina nan atletanan den e 
diferente categorianan p’e Premio Excelencia den Deporte 2016. 
Mester bisa si cu esaki ta 1 federacion menos cu aña pasa. 

E Federacionnan Deportivo cu a nomina nan atletanan ta Aruba 
Little League, Atletismo, Ahedrez, Softbol, Taekwondo, Judo, Vol- 
leyball, Tenis de Mesa (Ping Pong), Biyar, Beach Tennis y Tennis, 
Basketball, Kendo, OCA (Caballista), Pesas, Triathlon, Gymnasia, 
Esgrima, Body Boarding, Sailing, Landamento y Landamento Sin- 
cronisa y Special Olympics Aruba. 


Mester corda si cu e huradonan a traha a base di e informacion ricibi Diabierna 24 di maart pa 7or di anochi den e mahestuoso ballroom 
di e diferente federacionnan cu ta manda nan atletanan nomina. di Aruba Marriot Resort and Stellaris Casino, Aruba lo conoce su 
Na final a vota den forma democratico p’asina saca e ganadonan. Atletanan di Aña 2016. 

BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 8 Mar, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.30 

1.32 


1.34 

Zwitserse frank 
(per 100) 

CHF 

175.44 

176.16 


176.96 

Pond sterling 

GBP 

2.10 

2.15 


2.21 

Japanse yen 
(per 10.000) 

JPY 

154.42 

155.83 


157.40 

EURO 
(per 100) 

EUR 

186.31 

188.01 


189.90 

Deense kroon 
(per 100) 

DKK 

24.30 

25.02 


25.82 

Noorse kroon 
(per 100) 

NOK 

19.99 

20.71 


21.51 

Zweedse kroon 
(per 100) 

SEK 

18.72 

19.44 


20.24 



E aña aki Aruba Domino Bond lo celebra nos dia 
nacional Himno y Bandera un toke diferente y mas 
largo. 

E federacion lo organisa e prome rond di e torneo 
cuminsando diabierna awor 10 di maart cu tres 
tremendo wega. 

Pa su mañan diasabra e weganan lo continua 
mientras diadomingo dia 12 di maart lo termina e 
rondnan pre-eliminar. Su siguiente siman, esta 17 
di maart lo inicia cu e Isruisfinale, mientras cu 19 di 
maart lo hunga e gran final como tambe p’e di 3 y 
4 lugar. E cas di domino p’e celebracion ald lo bira 
Centro di Bario y Deporte Dakota. Aki tur e mihor 
hungadornan den e deporte di domino lo topa otro 
unda piedra lo wordo bati pa na final saca e eldpo 
triufador di e torneo Himno y Bandera. 

Aruba Domino Bond ta un federacion cu ta organisa 
nan campeonato di domino tur aña y semper a 
clausura esaki den gran forma. Mas cu claro Aruba 
su representacion internacional tambe tey unda nos 
yega di bay cu e titulo maximo como e mihornan di 
mundo den e deporte aki. 

Un danld sigur na Lotto, e Loteria di Aruba pa medio 
di Comision di Subsidio cu a subsidia e torneo pa 
Himno y Bandera organisa pa Aruba Domino Bond. 

Centro di Pesca Spaans Lagoen ta busca Rey di Djampou 




COMISION organisador Torneo Spaans 
Lagoen, cu patrocinio di Fundacion Centro 
di Pesca Hadicurari den cooperacion cu 
Santa Rosa, ta invita tur piscado p’e reunion 
di capitan diabierna awor na Spaans Lagoen 
pa 7’or di anochi. 

Aki lo repasa tur regla y haci palabracionnan 
final p’e torneo na cual lo determina, ken ta 
e Rey di Djampou di Aruba. 

Torneo pa sa ken ta Rey di Djampou: Di- 
asabra 18 di maart 2017 otro siman, dia 
nacional di Himno y Bandera, Centro di 
Pesca Spaans Lagoen lo tin un Torneo di 
Pesca cu e meta di busca pa sa ken t’e Rey 
di Djampou di Aruba. 


Un torneo cu mas di 2500 florin na premio; 
500 florin p’e boto na prome lugar, cu mas 
kilo di djampou; 300 florin pa di dos lugar 
y 150 pa tercer lugar. 

Ademas di esaki, lo tin varios premio pa 
mayor ehemplar den e torneo, induso mayor 
Conovis, Mulato, Picuda, Pisca Coray Brasi. 
Cada un di esakinan 100 florin efectivo 
como premio. E torneo ta di 4’or di marduga 
pa 4’or di atardi y por cuminsa pisa pisca di 
2’or di atardi. 

Reunion di capitan ta 10 di maart awor 

Diabierna awor 10 di maart 2017 lo tin e 
tradicional di reunion di capitan na Centro 
di Pesca Spaans Lagoen, unda lo duna tur 


regla y palabra e detayenan final. 
Inscripcion p’e torneo ta 35 florin pa partici- 
pante y ta permiti un maximo di 4 piscado 
pa cada boto. 

E prome participantenan inscribi lo ricibi 
nan T-shirt atractivo y tur participante lo 
ricibi un cuminda. Tambe lo tin oportunidad 
di participa den pot voluntario. 

Dia di famia y bon ambiente 

Publico en general ta keda cordialmente 
invita di awor caba pa un tremendo dia di 
famia festivo na Centro di Pesca Spaans 
Lagoen cu domino, un tremendo cushina, 
bar bon surti y musica crioyo bailabel pa un 
ambientoso celebracion. 

Ministerio di Husticia lo organisa 


Un dia informativo pa miembronan di KVK y ATIA 



DEN cuadro di e ultimo sesion di “Justice in Practice”, cu Minis- 
ter di Husticia mr. drs. Arthur Dowers a laga organisa na februari 
ultimo, awor ta preparando un evento informativo den e mesun 
cuadro pa tanto miembronan di Camara di Comercio, como tambe 
esnan di ATIA. 

E evento informativo cu a hiba e nomber di “Justice in Practice”, 
teni na final di februari 2017, a cay na agrado di tur esnan cu ta- 
bata presente. 


Comentarionan cu por a tende rond di personanan di sector com- 
ercial, tabata cu pa nan ta di gran importancia sa, kico tur ta wordo 
haci den parti di prevencion di crimen como tambe den Id tipo di 
forma nan tambe lo por contribui. 

Departamentonan cu ta resorta bou di Minister Dowers manera 
Kustwacht, lASA, Cuerpo Policial y tambe PG mr. Alex van Dam, 
a elabora ampliamente di nan labor extenso y incansabel pa por 
garantisa seguridad y trankilidad den nos comunidad. 



Representantenan di ATIA y tambe KvK a haya e dia informativo 
ald cu Minister Dowers a organisa, asina interesante, cu nan deseo ta 
p’e titular por organisa algo similar pa nan respectivo miembronan 
y den cuadra di esaki mes, cu e titular encarga cu husticia a duna 
instruccion caba, pa por planea pronto un dia informativo pa tanto 
miembronan di Camara di Comercio como tambe esnan di ATIA. 
E fecha exacto no ta conoci ainda, pero a compronde cu esaki lo 
bay tuma lugar den final di luna di maart. 

Camara di Comerdo a tene un di dos reunion cu fraccion di MEP 



DESPUES di e reunion fructifero riba 14 di februari ultimo entre 
fraccion di MEP y Camara di Comercio (KvK), a keda acorda cu lo 
tene un reunion mas pa por sigui discuti riba e puntonan di agenda. 
Den e reunion anterior a elabora e.o. riba desaroyo y diversificacion 
economico, Caya Grandi y necesidadnan di e empresario. 

MEP a duna di conoce cu nan ta balora e aporte cu KvK ta trece 
dilanti p’e empresarionan. 

P’e motibo aki tambe a pidi pa un reunion mas caminda por inter- 
cambia idea riba e desaroyonan actual di Aruba. 

Durante e di dos reunion MEP a mustra interes pa scucha di KvK 
riba e desaroyo encuanto empresario hoben. 

KvK a indica cu e empresario hoben mester di guia y ayudo facilita 
dor di Gobierno. A trece ideanan con pa stimula e empresario cu 
kier cuminsa un negoshi y yuda cu e financiamento pa start up. 
KvK a trece dilanti puntonan cu por contribui na duna bida bek 
na Gaya Grandi. 


Inversion a wordo haci, pero no ta mira cu esaldnan a duna resul- 
tado n’e comercio den Caya Grandi. 

A discuti y intercambia idea y informacion cu MEP y KvK tin 
encuanto CITGO. A papia encuanto e topiconan ROP y ROPv y 
KvK a trece su opinion encuanto con pa formalisa esaki y paldco 
e tin su prioridad. 

KvK a sugeri varios idea cu por yuda facilita comercio di Aruba. 
Di financiamento te n’e mundo cibernetico cu ta afecta e benta di 
e comerciantenan. 

MEP a tuma nota di e puntonan di KvK y a vocifera cu esakinan 
ta sigur puntonan importante cu nan lo tene cuenta cune pa nan 
plan strategico mirando cu eleccion ta na caminda. 

E reunion a termina den bon forma y tur hende a keda satisfecho. 
Maske cu e comunicado ta bisa di un reunion cu fraccion di MEP, 
ta un par di miembro di MEP so a acudi. 


H.O.T. ta invita 
hubentud di Aruba 
pa bin topa cu 
Luigi Bergen 



AWE diahuebs 9 Maart 2017 e hala hubenil di MEP, esta Hubentud Orguyoso 
y Talentoso (HOT) ta organisa un hot meeting cu Euigi Bergen, kende tin 22 aña 
como docente di Colegio EPI, a fungi 25 aña como coach di baseball y softball, 
27 aña activista pro husticia social y tin 4 aña como candidato activo riba lista 
di MEP. 

Luigi Bergen ta inclina pa fortifica nos identidad cultural, manera nos Papia- 
mento como idioma di instruccion, nos musica, nos arte, nos baile, y historia 
Arubiano. 


Durante e encuentro aki e hobennan por haci pregunta y scucha un 
poco di e vision di Luigi como candidato di partido MEP. 

E encuentro aki ta cuminsa pa 7’or di anochi n’e Hotzone di sede 
di MEP na Santa Cruz y ta wordo transmiti live via facebook 
page di HOT-MEP di cual por haci pregunta y haya contesta. 

Raymond Rutting y Marco Borsato riba nos isla capturando esencia di Aruba 

Aruba Tourism Authority cu orguyo ta sigui promove nos isla den Mercado Hulandes 


E fotografo renoba, Raymond Rutting, ta riba 
nos isla cu famoso cantante, Marco Borsato, 
pa un ‘photography masterclass’ workshop. No 
solamente nan ta capturando e esencia di Aruba, 
sino lo comparti cada paso di nan workshop -for 
di e momento cu nan a sali di Hulanda te cu 
ora nan bolbe bek- cu henter mundo riba nan 
rednan social. 

Esaki ta ricibiendo bon acogida bou di fans di 
Marco Borsato y Raymond Rutting y varios me- 
dio na Hulanda ya caba a pasa cobertura tocante 
e trip aki. 


E cobertura lo sigui unda ambos personahe lo 
aparece despues di e biahe den e.o. un “latenight 
show” renombra na Hulanda, RTL 
Late Night cu Humberto Tan, kende porcierto 
tambe a yega di tin un exibicion di Aruba. Aki nan 
lo comparti nan bunita experiencia y imagennan 
di nos dushi isla. 

Continuando cu e cobertura, e aña aki lo tene 
un exposicion unda lo expone e trabao haci na 
Aruba. 

ATA a prepara un programa extenso incluyendo 
diferente actividad di nos dushi Carnaval. 


Ta un honor pa tin un fotografo renoba manera 
Raymond Rutting y un personahe famoso manera 
Marco Borsato embarcando riba un proyecto 
bunita asina di nos isla. 

CEO di ATA, Ronella Tjin Asjoe-Croes, a topa 
cu Raymond y Marco p’asina comparti mas in- 
formacion tocante nos dushi isla y alabes gradici 
nan pa nan bishita riba nos isla. 

Nos Minister President, Mike Eman tambe ta- 
batin un encuentro cu Raymond y Marco, unda 
a intercambia pensamentonan di nos dushi isla. 


Poema Tata Padu 
di Waldy Simsen 

E poema Tata Padu, cu a wordo scirbi dor di artista poli- 
facitico Waldy Simson, a wordo scogi pa wordo usa riba 
dia di inauguracion di Plaza Padu den Oranjestad, Aruba. 
Den e poema Simson a trata, entre otro, contribucionan 
unico cu Padu, como hende y como artista a duna riba 
tereno di arte y cultura di Aruba. 

Padu Lampe, kende awor tin 96 aña, t'e unico di e tres 
compositornan di e himno di Aruba, Aruba dushi tera, cu 
ta na bida ainda. 

Inauguracion di Plaza Padu lo tuma lugar diabierna 17 di 
maart benidero y e poema Tata Padu lo wordo proyecta 
anto riba diferente screen cu lo tin na Oranjestad. 

Tata Padu 

For di sero hopi mas halto cu Jamanota 
mi por scucha, si, scucha bon cla 
coro di hende grandi y chiquito cantando cu amor 
Cu bosnan manera angel y bou guia di Shon Odor 
hende homber y muher ta cantando desde fondo di nan 

curason 

“O Aruba dushi tera nos baranca tan stima” 
palabranan cu tambe a sali desde fondo di bo curason 
Cu henter mi alma 

si, ami tambe por a sinti con, cu un orguyo di pouwis 
coro di henter bo pueblo tabata canta di nan gran cordi- 

alidad 

di nan pais Aruba 
tambe fuente di bo inspiracion 
Tata di nos cultura 

si, hopi grandi ta nos amor pa bo y, si, pa bo so 
danld p’e cosnan asina valioso cu 
abo so, si, abo so 
por a duna nos! 

Waldy Simson 

Dedica na: 

Juan Chabaya Lampe, miho conoci como Padu Lampe y 
Padu del Caribe , Naci riba dia 26 di april 1920 na Oran- 
jestad, Aruba, Artista polifacetico, un di e compositoman di 
Aruba dushi tera, e himno di Aruba, E1 a wordo condecora 
diferente biaha dor di diferente pais 

ALHAMBRA Casino and Shops ta caminda henter Aruba ta bay 
hunga. Alhambra Casino ta hiba su clientela na un experience eleva 
cu machinenan moderno, weganan di mesa exitante y un variedad 
di tienda y restaurantnan pa tur bon gusto. 

Elite ta un programa nobo cu ta duna hungadornan di nivel pre- 
mium privilegionan special, mas recompensa y ofertanan exclusivo. 

“Nos a haya bon comentario di nos miembronan tocante nos club di 
miembrecia. Basa riba e tur e bon comentarionan aki, nos a desaroya 
un programa Elite cu ta duna reconocemento na nos hungadornan 
mas leal, y ta duna nan e beneficionan adicional cu nan merece”, 
asina Director of Operations, sr. Rick Ingrassia a bisa. 

Hunto cu tur e beneficionan cu nan ta disfruta di dje caba, miem- 
bronan Elite ta haya: Specialnan di Casino - cu ta inclui bebidanan 
premium, dianan special cu nan por multiplica nan puntonan y 


invitacion pa eventonan priva y eventonan di promocionan. 
Descuento na restaurant - cu ta inclui 20% di descuento na The 
Cove Restaurant <Sc Lounge y na restaurantnan selecta di Divi 
Resorts. 

Ofertanan personal - cu ta inclui un regalo pa hacimento di aña. 
Specialnan na hotel - cu ta inclui kambernan complementario na 
Divi Resorts 7\ruba y descuento di 20% na The Links Golf y Golf 
Shop. 

Como miembro, tur cliente cu yega 12.000 Elite Tier of mas den 
un aña calendario tin e oportunidad di bira un miembro Elite cu ta 
duna e cliente nifica un nivel mas halto di recompense. 

Pa mas informacion riba e programa Elite y cualkier otro promocion 
yama na (297) 583 5000 ext 450 of 4555, tambe por bishita nos 
website: www.casinoalhambra.com 














26 


AWEMainta Diahuebs, 9 Maart 2017 





Polis a listra e mula indebidamente.... 

Juremselij Valks a bay 
pasa droga den BH 

WILLEMSTAD - Un caso sumamente fastioso y 
dudoso t’esun di Juremselij Valks, di 20 aña di edad, 
kende dia 14 di decémber 2016 kier a biaha pa Hu- 
landa cu cocaina. 

E BH cu Juremselij tabatin bisti tabata cargá cu 305 
gram di cocaina. 

E palabracion ta cu e BH cu el a haña serca un tal 
Christopher, e lo mester entreg’é na un otro persona 
asina e yega Schiphol. 

E otro persona ta un amiga di Christopher. Ademas a 
bis’é cu cualkier problema cu e lo por hañ’é cuné na 
Aduana e lo mester bisa nan mesora cu ta un Vene- 
zolano a dun’é e braziér. 

Huez a para keto n’e suseso, puntrando con lo el a 
haci na Schiphol, e acusado a contesta cu simple- 
mente lo el a kita e BH, duna e amiga, anto drei bisti 
un otro braziér. 

E1 a keda pa saca un otro BH for di su ekipahe di 
biahe. 

Ta un acto hopi naivo esaki segun e Huez. 

Fiscal ya a cuminsá trece dilanti cu como cu e acusado 
ta un first-offender, mester tene cuenta cu un castigo 
di 12 luna di cua 6 luna condicional y un periodo di 
prueba di 3 aña. 

Segun tratamentu di e caso tabata continuá, e 
procésverbal no a duna un descripcion precies ta con 
autoridadnan a bin sa cu Juremselij tabatin e droga 
na su pecho scondi y con exactamente e proceso di 
listramento a tuma lugar. 

Ald mesora a start henter un disputa cu abogado mr. 
Loth, kende a insisti cu e listramento tabata incorecto 
cu faltamento di réspét pa curpa di su cliente. 

Aparentemente ta un Polis hende hómber, a listra e 
acusado, kende hasta lo a hinca su man, mishi cu e 
pechonan di e persona ald. 

Huez kier sa cua ley a haci uzo di dje, con a detené 
e señora aki y dor di ken y si por presentá un procés- 
verbal mas completo. 

Enfin, e conclucion final tabata cu lo wanta cu trata- 
mento di e caso te 5 di mei benidero, pendiente di 
tur e rekisitonan cu Huez a pidi. 


Angel Hersisia a presentá sin 
abogado den sala di Corte 

WILLEMSTAD - E cuidadano Angel Hersisia di 31 aña di edad a presentá 
den sala di Corte acusá di a purba transportá droga dia 10 di decémber 2016. 
Ta trata aki di 385 gram di cocaina. E acusado no tabatin un abogado hunto 
cuné y a asumi e posicion comosifuera e mes ta bay pleita su caso. 

Huez a puntr’é si e ta kere cu lo e por of si lo e preferá un abogado. Remarcabel 
ta cu Hersisia a cometé e acto castigabel aki siendo e tabata den su periodo 
di prueba. 

E1 a trece dilanti cu e tin necesidad di su pasaporte cu urgencia. 

Fiscal a mustra enfáticamente cu e cuidadano aki tin un pasado cu husticia y 
ta p’esey tin su pasaporte te asina leu wantá. 

A1 fin al cabo e decision ta cu dia 3 di april 2017 tratamento di e caso lo con- 
tinuá y cu p’e momento aki ta duna 7\ngel Hersisia espacio di tempo pa bay 
busca un abogado. 


Shahairis Hoyer condená na castigo leve 

WILLEMSTAD - E siman aki a continuá cu tratamento di e caso di Sha- 
hairis Hoyer, kende dia 24 di óctober 2016 su caso tabata pa tratamento den 
sala di Corte caba. 

Mester a continuá cu e caso ya for di 9 di januari 2017, pero e acusado no 
tabata presente n’e ocasion ey. 

Shahairis Hoyer en principio a nenga redondamente cu e tabata sa cu e tas cu 
el a sali cuné pa Hulanda tabata contené droga. 

Pero el a bay cu e tas di biaha pa Hulanda, bou di e promesa cu lo e ricibi placa. 
Mas aleu a bin dilanti cu Shahairis tabata siguiendo un curso pa specialista di 
bunitesa, pero di repiente el a stóp cu e estudio ey. 

Ademas su intencion tabata pa bay establecé na Hulanda definitivamente, 
loke tampoco lo e no haci mas. 

Shahairis Hoyer ta un first-offender, pues un persona cu nunca promé no a 
hañ’é den man di husticia. 

Rapórt di Redassering a duna e recomendacion pa no duna Shahairis un castigo 
di prizon, sino preferiblemente un castigo di trabou y un training special pa 
yega na un mihor comportacion y tumamento di decision den su bida. 

Pa Huez señora mr. Paulides e hecho castigabel ta legalmente y convincente- 
mente probá. 

Fiscal su demanda tabata un castigo di prizon di 18 luna condicional y 3 
aña di prueba. Finalmente Huez a conclui na un castigo di prizon di 12 luna 
completamente condicional y un periodo di prueba di 3 aña, e curso di equipo 
pa comportacion ta inclui. 

Pues e castigo a bira 240 ora castigo di trabou, kitando 25 ora cu ta bay na 
training. 

Mientras pueblo ta paga. 

Parlamentarionan ta riba biahe di turismo pa Hulanda 


WILLEMSTAD-E mayoria nobo den Parlamento consistiendo 
di MFK, Pueblo Soberano, KdNT, ta determiná pa para eleccion 
‘coute que coute’ y pa tal fin a encargá Presidente di Parlamento 
Pik Pisas eventualmente compañá pa tres consehero tecnico. 
Sinembargo e delegacion lo no tabata completo si e Parlamentari- 
onan ‘independiente’ Edward Braam y Gasan Dannawi no ta forma 
parti di e delegacion cu ta bay tira un ték na Hulanda sabiendo di 
antemano cu nan lo ‘pisca gengu’, pasobra otro partidonan politico 
na Hulanda ta den pleno recta final di campaña pa eleccion di otro 
siman. 

E tipo di cosnan aki ta cosnan cu algun politico di e mayoria nobo 
a bin ta criticá, pero cu nan mes ta sigi cu e prácticanan di buena 
bida aki biahando den Business Class y cobrando un Daggeld réimu. 
Meta di e biaha ta pa convencé Gobierno Hulandes pa duna Gober- 
nador di Corsou instruccion pa cancelá eleccion ya asina nan por 
forma Gobierno loke riba su mes no ta un delito, pero sabiendo cu 
ya cartanan ta riba mesa, ta un abuso cu placa di pueblo pa yena e 
avion cu Parlamentario pa bay bringa un causa pérdi. 

A1 respecto, lo tabata mas eficiente y mas barata pa laga Rutsel 
Marta compañá e Presidente, pasobra e tin su biahe pa Europa caba 


den su saco y asina e por haci algo pa pais pa drecha e daño cu el a 
causa tempo e tabata Minister di Husticia y a pone Corsou pérdé 
masha placa cu e Affaire di Helicopter di Jamaloodin. 

Gobernador Lucille Wout a informá e mayoria nobo caba cu Go- 
bierno di Reino no ta mira motibo pa anulá e decreto di Gobierno 
pa manda Parlamento cas. 

Por lo tanto Gobernador lo no cumpli cu peticion di e mayoria 
nobo pa cambia un articulo di Areglo di Estado. 

Logicamente cu e lider extra ofisial di e mayoria nobo y lider di 
MFK a probechá di e ocasion aki pa papia di inobediencia. 

Pero e strategia tras di e paso aki ta pa mañan denunciá cu Hulanda 
ta mete den nos asuntonan interno y por usa esaki como lema di 
campáña electoral e dianan benidero. 

Den e reunion publico di diamars tabata particularmente e miem- 
bro Rojer, kende a atacá Gobernador furiosamente manera el a bin 
ta haci algun biaha caba y practicamente a haci un apelacion riba 
pueblo pa lanta contra e comportacion onbeskóp di Gobernador. 
En todo caso a keda dicidi cu e delegacion ta bay Hulanda y ta di 
spera ki respondi nan lo haña serca Gobierno di Reino óf si ta placa 
nan a kima cu e biahe di turismo pa Hulanda. 


Detencion di 5 sospechoso 

WILLEMSTAD - Diamars 7 di maart 2017, alrededor di 
20.39 or Central di Polis a ricibi notificacion di un ladronisia cu 
violencia cu a tuma lugar na un mini market riba Cadushistraat. 
For di un investigacion cu Polis a realisá n’e sitio a resultá cu 4 
hómber di cual 3 cu arma di candela den man a drenta e esta- 
blecimento. 

Bou di menasa nan a bay cu diferente articulo for di den e es- 
tablecimento. 

Polis a cuminsá cu un buskeda den e área, pero no a logra en 
contra cu e sospechosonan. Continuando cu e investigacion 
Polis a controlá 5 hómber kendenan tabata sintá dilanti un cas 
na Caya Halo. 

Un di e hómbernan tabatin un telefón den su poder cu probable- 
mente ta procedente di e ladronisia cu violencia n’e mini market 
na Cadushistraat. 

Relashoná cu esaki áyera 8 di maart 2017 alrededor di 00.15 or 
Polis a detené e hómbernan sospechoso: W.D.C.W di 32 aña di 
edad; S.M.S. di 22 aña di edad; H.B. di 25 aña di edad; L.M.L. 
di 22 aña di edad y C.J.C.R. di 20 aña di edad. 

Tur ta naci na Córsou. Polis a tene entrada hudisial na cas di e 
sospechosonan, pero no a haya nada particular. 

A presentá tur e sospechoso dilanti un Fiscal auxiliar kende a 
ordená nan encarcelamento pendiente mas investigacion. 


Polis di Corsou ta sigui haci bon trabao 

Detencion di 4 sospechoso 

WILLEMSTAD - Ayera diárason 8 di maart 2017, den oranan 
di mainta Polis a detené 4 sospechoso relacioná cu un ladronisia cu 
violencia cu a tuma lugar dia 8 di februari 2017 na Caya Sagaria. 
Riba e dia en cuestion dos hómber desconod a drenta e cas na Caya 
Sagaria y bou di menasa cu cuchiu a cue diferente articulo y bay na 
pia for di e sitio. 

Alrededor di 05.10 or, Polis a haci un entrada hudicial den un cas 
na Caya Dodo Palm. Durante investigacion den e cas Polis a haña 
y confiscá diferente articulo procedente di e ladronisia cu violencia 
ariba mencioná. 

A detené n’e sitio dos sospechoso di sexo femenino y un masculino: 
J.S.H. di 24 aña di edad; S.A.H. di 21 aña di edad y J.N.H. di 19 
aña di edad sexo masculino, tur tres nasé na Córsou. 

Continuando cu e investigacion alrededor 07.15 or na altura di un 
skol na Noord Roosendaal a detené e hómber E.H.J.T.M. nacé na 
Kórsou di 29 aña di edad relacioná cu e ladronisia cu violencia ariba 
mencioná 

Apresentá tur e sospechoso dilanti un Fiscal auxiliar kende a ordená 
nan encarcelamento pendiente mas investigacion. 


Registra awo! 

Manda bo e-mail na noticia@awemainta.com 

Ricibl AWEMainta tur dia den bo inbox 

Tur cos aki na mundo tin su ora i su tempo, 

Ora pa nace i ora pa muri, ora pa jora i ora pa hari, 
Ora pa keda keto i ora pa papia, ora pa stima 
i ora pa odia, 

Ora pa guerra i ora paz 
Predicador3:1,2,4,7,8 


A fayese cristianamente 



SIMON DOMINICUS KELLY 

Mihor conoci como Moonchi 
^03-11-1937 - t 03-03-2017 


Na nomber di su casa: Cecilia Kelly - Kelly 
Jiunan: Marlyn Kelly i jiunan 

Franklin Kelly, esposa Marian i jiunan 
Judith Chow-Kelly, esposo Honman i jiunan 
Jacqueline Kelly i jiu Ramphes 
Rumanan: t Pedro Kelly, viuda Cecilia i famia 
Regina Kelly i famia 
t Maria Maduro-Kelly i famia 
Teresita Kelly i famia, companje Rosendo 
Monica Croes-Kelly, esposo Vincent i famia 
Jacinta Kelly i famia 
Andrea Kelly-Kelly i famia 
Florencia Hetharia-Kelly i famia 
t Rosa Wolff-Kelly, viudo Frans i famia 
Stanley Kelly i famia 

Swa i cunjanan: Santiago Kelly i esposa Tina 
t Joseph Kelly 

Bartolomeo Kelly i esposa Rosa 
t Juan Kelly 

Antonia Albertsz i esposo Hector 
Juanita Croes i esposo Ronny 
Maria Hochman i esposo Haime 
Dionisia Ras i esposo Leo 
t Aymon Kelly i esposa Nidia 
Nieto I nietanan: Ramphes Kelly i Angelica Biesum 
Akira i Kimberlee Chow 
Glenn i Lisa Mulder 
Wesley, Guermo, Manuel Kelly 
Manera nieto: Daniel i Allan Marin, Bryan Ras, 
Eldwin Lopez 

Tanta i omonan, prima i primonan, iha nan, 
amigonan di aeropuerto, di Playa Linda i La Linda. 
Demas famianan Kelly, Mulder, Chow, Croes, Khalil, 
Tromp, Maduro, Gibson, Hetharia, Wolff, Ras, 
Hochaman, Figaroa, Perez,Tromp, Flanegien. Si 
den e momentonan di nos dolor, nos por a lubida 
cualkierfamia of conosi, porfabor disculpa nos. 

Tin e oportunidad pa condoleer diawebs 9 di 
maart a.s. di 7 or pm pa 9 or pm na Aurora Funeral 
Home 

Akto di despedida ta tuma lugar diabierna 10 di 
maart di 9 or am pa 11.00 or na Aurora Funeral 
Home. Despues ta sigi akto di cremacion den seno 
familiar. 


U 



"Dios ta amor.... Y amor ta Dios, 

Maske mi no ta na e mundo aki, tur dia lo mi ta banda 
Di boso Curazon, mi por stens di loke Señor ta hasi" 
Salmo 33 

Cu Honda pena pero conforme cu boluntad di 
Dios nos ta anuncia cu a fayace: 



Angel de Jesus 
Chacin Moralez 

Mihor conoci como"Torombolo" 

*18-10-1958 t 06-03-2017 

Na nomber di su Yiunan: 

Franklin Chacin y Esposa Eulogia Castillo 
Enyerber Chacin y Esposa Altagracia Morel 
Ronald Chacin 
Nieto y nietanan: 

Frangely - Franci- Fraili - Angel Chacin 
Habraham Chacin 
Rumannan: BenitoChacin 

Jose Chacin 
Margelies Chacin 
Tuto Chacin 

Manera Ruman na Aruba: 

Abelino Hernandez y famia 
Jacobo (Coby) Krosendijky famia 
-F Cerilio Krosendijk y Sra. Agnes Krosendijk 
Adafel de Oro y famia 
Amigo nan mas serca na Aruba: Isais, Elio, 
Hesus,Denis Matos y famia,Roy Krosendijk y famia, 
Charito Kelly y famia, Roy Croes y famia,Robert 
Geerman y Famia y demas famia na Venezuela. 

Acto di despedida lo tuma lugar diabierna 10 di 
maart 2017 di 7'or pa 9'or di anochi na Aurora 
Funeral Home. 


Cumana 76 
OranJestad,Aruba 
Tel: 588-6699 

Laga tur locual cu ta spera mi ta bunita 
Laga tur locual cu mi encontra na caminda ta bunita 
Laga tur locual cu ta rondonami ta bunita 
Y laga esakinan termina den tur bunitesa 



Cu inmenso tristeza na nos curason nos ta anuncia cu a 
fayece inesperadamente: 


Patrkk 

Franklin 

Yarzagaray 

Mihor conoci como:"Pa" 
^21-11-1971 - 105-03-2017 



Na nomber di su: 

Albertha "Bertha" Flanegin 
tGodfried "Oti"Yarzagaray 
Shatrick Fountain 
Patricio Aguirre 
Ceslin Yarzagaray y yiunan 
Karin, Harold y yiunan 
Kenneth, Sierra y yiunan 
Melvin, Noellia y yiunan 
Randolf, Aura y yiunan 
Madrina y padrino 
Tantanan: tEstebanita, Camilio Flanegin y yiunan 

Digna Flanegin y yiunan 
Sita Flanegin y yiu 
Mireya, Leoy yiunan 
tYvonne y yiunan 
Lima y yiunan 
Ethel, Francisco y yiunan 
Miriam y yiu 
Glenny, Jimmy y yiunan 
tMelga, Ken y yiunan 
Mayra y yiunan na Hulanda 
Theresita y yiunan 
Bea y yiu 

Omonan: Buchiyyiunan 

Chano, Ina y yiunan 
Rufo, Mathilda y yiunan 
Francis, Jacqueline y yiu 
John Flanegin na Hulanda 
tAmado, Imelda y yiunan 
tlrving y yiunan 
Dennis, Patricia y yiunan 
tMauricio"Jani"y yiunan 

Sobrina(o)nan, prima(o)nan, ex- swa y cuñanan, bon 
bisiñanan, amigo y amiganan, su barrio stima di Dakota 
tur dia. 


Mama stima: 
Tata: 

Yiunan: 

Rumannan: 


Demas famia: Yarzagaray, Flanegin, Fountaine, Aguirre, 
Kock, Boezem, Ashby, Henricus, Vargas-Medina, Rojas, 
Croes, Lasten, Croeze, Amaya, Werleman, Statia, Lacle, 
Thode, Ras, Mc Clure, Giel, Willems, Henriquez, Geerman, 
Vrolijk, Celaire,Thiel, Hermus, Wernet, Acaya, Boekhoudt, 
Wester, Shónherr. 

Si en caso den nos tristeza, nos por a lubida algun 
persona of famia nos ta pidi nos disculpa. 

Acto di entiero ta tuma lugar diabierna 10 di maart di 
2'or pa 4'or di atardi na misa Birgen di Fatima na Dakota, 
despues lo Sali pa Santana catolico na Sta. Cruz. 

Adres pa condolencia: Aurora Funeral Home, diahuebs 9 
di maart di 7'or pa 9'or di anochi. 

Nos ta lamenta cu despues di entiero no ta ricibi bishita 
di condolencia na cas. 

Lo tin un box disponibel pa un donacion pa un bon 
causa. 

Met verdriet in ons hart, maar in dankbare herinnering, 
geven wij kennis van het overlijden van: 



Namenszijn: 

Echtgenote: Dotty Jurriéns-Brown 

Kinderen: Marcel, Sandra, Anthony en Cherise 
Astrid, Henk, Kirstin, Michael, Quintin, 
Tavia,Thera-Elise, Rosanna, Leslie Roger, 
Rutha, Isabella, Jacky 

Dag en plaats van de afscheid wordt nader 
aangekondigd 



IfTEARS COULD BUILD A STAIRWAT 
AJSID'MEMORIES VfEPE A LANE 
WE WOULD WALK R3GHT UP TO HeAVEN 
■ A^tDBRlNGTOUBACKAGAIN 


. NO FAREWELL WORDS WERE 5POKEN ' 
NO HME TO SAY COODBYE 
. YOU WERE 60NE BEFORE WE KNEW H . 

‘ A^iponlyQodknowswhy 

1 

OUR HEARTS STlLL ACHEIN SADNE^S 
AND SECRET TEARS SnLL'FLOWi 
WHATITMEANTrdLOsiTOU ' 

; NoONáwiLLEyERKNOW 

BUT NOW WÉ KNOW YOU WAkr Uá 
'lb ll^pUFN FORTOU.NO MORE 
Tb REMEMBERALL THE HAPPYnMES 
LjFE STILL HAS MUCH IN StORE 

Since YOU'LL never be forgotten 
, Wepledgetoyoutodat 
Ahallowed place 

WITHINOURHEARTS 
JSjWHERE YOl/LL AIWAYS STAY 



Director, staff y personal di Directie Scheepvaart Aruba 
ta anuncia fayecimento di: 

Sra. Ineke Beaujon-Penninga 



Mama di nos colega Rudy Beaujon 

Directie Scheepvaart Aruba ta extende su mas 
sincero palabranan di condolencia na famia di Sra. Ineke. 

Alaves Directie Scheepvaart lo ta sera 
Diahuebs 9 Maart 2017 parti mainta y ta habri bek pa lor di merdia 

Cu Sra. Ineke sosega na paz. 




Aurofa 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haya forsa". 

Salmo: 23 


Cu inmenso tristeza nos ta anuncia fayecimento di: 



Sra. Ineke Beaujon-Penninga 

Amsterdam *05-11 -1934 
Aruba 121-02-2017 


Richardine Beaujon en Geert Gerrits 
Rudy Beaujon en Sandra Beaujon 
Pim Oortgiesen 

Koen Oortgiesen en Sanne Hulsegge 
Michelle Solis en Yerbis Ramirez 
Jonathan Beaujon 

Acto di despedida lo tuma lugar na Aurora Funeral 
Home diahuebs 9 di maart 2017 di 9:30 pa 11 br di 
mainta. Cremacion lo tuma lugar den seno 
familiar. 


Condolencia lotuma lugar na Aurora Funeral 
Home diaranson 8 di maart 2017 di 7br pa 9br di 
anochi. 


Disculpa nos pero despues di cremacion nos lo no 
ricibi bishita di condolencia na cas. 

Tel: 588-6699 
Fax: 588-6698 
Cel: 593-0857/560-1403 


Gradicimento 



Georgina Croes 

(Jorga) 

Nos ta gradici: 

Hospital - intensive care i tur 
e dokternan cu a juda nos mama 
Tur e hendenan cu a bishita i tabatin 
atenshon nos ta masha gradecido na nan. 
Ruben Croes cu su bunita musica . 

Tambe un danki special pa 
Dr. Britt-Croes cu su consultorio. 

Na su nieto: Joey cu a regla hopi cos. 

Na Raquel cu Yvon i Chido 
Masha danki na tur e hendenan 
cu a companja nos den nos dolor. 

Un danki grandi. 

Detencion di un sospechoso 

WILLEMSTAD - Diamars 7 di maart 2017, alrededor di 14.45 
or, Polis a bay atendé cu chofer di un auto cu tabata mal stacioná 
riba caminda. 

Chofer di e auto a cuminsá actua nérvioso y Polis a cuminsá cu un 
kontról. Durante contról den e auto banda di asiento di e chofer 
Polis a haña y confiscá un saco di plastick cu 25 saco chiquito di 
plastick conteniendo marihuana y tambe un cantidad di placa cash. 
Polis a detené chofer di e auto, e hómber R.R.D. naci na Córsou 
di 30 aña di edad, pa violacion di Ley di Opio. 

A presentá e sospechoso dilanti un Fiscal auxiliar kende a ordená 
su encarcelamento pendiente mas investigacion. 


Kiebro den Nacional ta 
oficial y dofinitive awor! 

WILLEMSTAD - Manera a anticipá for di diamars, un kiebro 
entre e dos alanan di Partido Nacional tabata inevitabel y diamars 
merdia Suzy Rómer a manda un carta pa directiva di PNP anun- 
ciando su intencion pa no subi lista di e partido. 

Pa ayera merdia tabatin un reunion planeá di e grupo di mayoria 
profesionalnan di partido Nacional pa deliberá riba formacion di 
lista y participá na eleccion. 

Kopia di e carta a bay tambe pa lider politico di e partido Hum- 
phrey Davelaar. 

Suzy Rómer a scirbi cu pa basta aña caba miembronan di PNP a 
experencia cu no ta haña participacion ni tin suficiente bos y voto 
den decisionnan di partido pasobra ta Directiva óf lider politico 
so a bin ta dicidi. 

E hecho cu miembronan di PNP a bin ta bandona fila di PNP y 

otronan a nenga di subi 

lista durante no a sirbi como ‘wake up call’. 

Diamars a yama un Reunion di Miembrecia General riba peticion 
di un cantidad di miembro, pero ta posponé e reunion na ultimo 
momento. 

E reunion tabata pa discuti e topico di “Decision riba cabes di lista 
di PNP pe proximo eleccion” loke ta importante mirando cu aki 
3 dia mester entrega lista pa participa den eleccion di 28 di april 
proximo. 

Suzy Rómer no ta mira e problema p’e miembronan a bin hunto 
diamars. 

E hecho legalista cu e Reunion di Miembrecia ni e argumentonan 
p’esaki no ta cuadra. 

Niun di e motibonan aki por ta motibo razon pa keda sin scucha 
miembronan, pasobra aunke por discuti si bou di circunstancianan 
actual e reunion por conduci na decision formal si óf no, e inter- 
cambio entre miembronan y miembronan cu directiva ta algo sano. 

En cambio directiva a scoge pa den un siman crucial pa existencia 
di PNP den cua mester traha lista, cancela reunion cu un topico 
asina relevante y aunke stipulacion di reunion ta prerogativo di 
directiva no tin pakico sera boca di miembronan. 



Caso di Remi dos Passos 
posponé pa mas investigacion 


WILLEMSTAD - E cuidadano Remi dos Passos di 26 aña di 
edad, dia 6 di óctober a haci su mes culpabel na exportacion di 
droga, esta 6506 gram di cocaina. 

Fiscal di Ministerio Publico señora mr. Altagracia Martes ya na 
cuminsamento di e tratamento a duna e indicacion cu lo no ta 
posibel yega na un sentencia e dia ey mes. 

Su abogado tambe a pidi mas tempo pa caba di studia e rapórt 
di Reclassering. 

Ta pendiente ademas di rapórt di laboratorio ADC y rapórt psi- 
cológico, e kaso aki a keda posponé te dia 3 di april benidero. 



Riba ken Curasoleñonan lo 
vota otro siman na Hulanda? 


WILLEMSTAD - Otro siman tin eleccion Parlamentario pa 
Tweede Kamer na Hulanda y Curaoleñonan cu ta registrá na Hu- 
landa por vota, mientras cu compatriotanan den nos pais tambe 
por vota basta nan a biba 10 aña na Hulanda. 

E pregunta ta: Riba ken nan mester vota, pasobra den pasado 
tabata poco Parlamentario Curasoleño y ta practicamente John 
Leerdam y Glenn Helberg só tabata ser mencioná. 

Pa colmo Leerdam tabata Parlamentario interino y ora cu e Par- 
lamentario fulltime a retorná, el a sali for di Parlamento. 

Eleccion ta otro siman diarazon y te ainda ta dos candidato serio 
tin kendenan ta Ixora Balootje y Marianella Leito pa un partido 
cu yama Artikel. 

John Leerdam (PvdA) y Glenn Helberg (v^rtikel 1) ta cargador di 
lista. Na Islariba Koos Sneek ta core campaña pa CDA. 

Helberg ta haci hopi trabou social pa yuda hobennan criminal 
Curasoleño. 

Despues di bishita di Minister Richard Arends na Aruba Aloe Balm NV 


"Mi ta impresiona y para cu un sentido di orguyo aki den 
e compania di exportacion di aloe mas bieu na mundo" 




“MI ta impresiona y ta para ald cu un gran sentido di orguyo cu e 
compania nacional mas bieu di Aruba y compania di exportacion di 
aloe mas bieu na mundo, cu te dia di awe ta den operacion”, tabata 
palabranan di Minister Richard Arends despues di su bishita n’e 
compania Aruba Aloe Balm NV. unda el a haya un guia y splica- 
cion extenso di gerencia di loke tur ta tuma lugar den e compania 
exitoso ald. 

Minister Arends a cana den e veldnan di aloe unda semanalmente 
aloe ta wordo corta. E1 a haya splicacion di e proceso con pa traha 
productonan for di e aloe. Productonan cu ta wordo bendi na varios 
parti di mundo. 

“Nos a discuti tambe con un compania asina bieu a sobrevivi, mi- 
rando tur e cambionan - sigur riba tereno di productonan cosmetico 
- cu a bin den transcurso di añanan. 

E secreto ta inovacion.” 

Riba tur tereno a inova, cu diferente liña, tanto cosmetico como 
medico y esey a duna su frutonan. 

Minister Richard Arends a splica cu e mes tin bon experiencia cu 
un producto di nan, Alhydran, cu el a califica como un producto 
di calidad halto cu ta wordo exporta na mas di 30 pais na mundo. 
“E compania aki ta un combinacion di un industria di materia 
prima combina cu inovacion cu ta habri un spectrum mucho mas 


grandi di oportunidadnan.” 

“E productonan di Aruba vVoe Balm NV ta loke nos ta exporta y 
manera nos a wak casi tur cos ta wordo traha na man y otronan 
semi manual. 

E parti mas importante di e empresa aki ta cu e ta emplea localnan 
y ta haci hopi mas uzo di otro actividadnan economico local. 
Manera companianan di exportacion, di imprenta, di ekipahe y esaki 
ta muestra cu e compania riba su mes ta bon pa nos economia, pero 
tambe su efectonan di radiacion pa otro empresanan. 

Mi ta kere cu esey ta hopi importante. Aruba henter por ta orguyoso 
di un compania manera vVuba vVoe Balm NV unda ta wak e pro- 
ducto prima, su proceso y e producto final den e mesun localidad. 
Esey a impresiona mi masha hopi mes”, Arends a bisa. 

Minister Richard Arends a splica tambe cu Gobierno ta promovi- 
endo sectornan di conocemento manera logistica, industrianan 
creativo, exportacion di nos conocemento y tecnologianan limpi. 
“Mi ta kere cu Aruba Aloe Balm NV ta fit den e parti di exporta- 
cion di conocemento. E ta algo netamente Arubiano, pasobra aki 
ta traha cu e aloe di Aruba y converti’e den productonan medico y 
cosmetico, loke ta pas den e liña di pensamento di Gobierno. 

Aki ta trata di un compania di conocemento basa riba export, 
uzando Aruba como brug pa Latino America y Europa.” 

IBISA conhuntamente cu Departamento di Salud ta uni p’asina 
duna algun informacion y tips pa tene nos riñonnan saludabel. 
Aki ta sigui 5 tips simpel con nos por yuda nos riñonnan pa keda 
saludabel. 

Hidrata bo mes bon; Bebe suficiente likido (sin sucu), preferibel- 
mente awa. Esaki ta yuda bo riñonan funciona bon. 

Bo urina mester ta di un color cla. Si e ta hopi scur esaki por ta un 
señal di deshidratacion. Recomendacion ta pa bebe por lo menos 
7-8 glas di awa pa dia. 

Ora di haci actividad fisico ta recomendabel pa bebe mas likido pa 
recompensa e likido perdi dor di sodamento. 

Come saludabel; Un alimentacion balansa t’e seguransa cu bo ta 
haya tur nutriente cu bo curpa mester. Come 2 fruta y por lo menos 
2 cup di berdura pa dia. 

Haci suficiente uzo di grano completo manera pan of pasta volkoren/ 
bruin. No agrega mucho salo den bo cuminda. 

Pa mas informacion tocante un alimentacion saludabel por tuma 
contacto cu IBiSA (582-4987). 

Controla bo presion di sanger regularmente; Bo presion di sanger 
por ta halto sin cu bo ta sinti’e y e ta haci daño na bo riñon, cu- 
rason y adernan. 


Test di presion ta simpel, liher y sin dolor y por wordo haci serca 
bo dokter di cas, na diferente botica, Wit Gele Kjruis y tambe riba 
Bus di Salud. 

Pa mas informacion tocante di e salidanan di Bus di Salud den 
bario por tuma contacto cu IBiSA. 

No huma y bebe alcohol di mas; Si bo ta huma stop! Tin hopi 
beneficio pa stop di huma. Si bo ta bebe alcohol purba mantene 
na maximo 2 porcion pa dia pa hende homber y I porcion pa dia 
pa hende muher. 

Un porcion ta I glas di 8 oz di cerbes of un shot di bebida sterki. 
Humamento y bebemento di mas ta hisa e presion di sanger. Pre- 
sion halto ta un di e causantenen mas comun di fayo di e riñonan. 

Mantene un peso saludabel; Peso di mas por aumenta e presion di 
sanger, cual ta malo p’e riñonan. Purba mantene un peso saludabel 
pa bo haltura dor di keda activo y come cuminda saludabel. 

Haci actividad fisico por lo menos 30 minuut pa dia pa mantene un 
bon salud. Si bo kier/mester baha di peso anto tin cu haci actividad 
fisico durante 60 minuut pa dia, por lo menos 5 dia pa siman. 

Riñon ta vital pa mantencion di nos salud, p’esey ta importante 
pa cuida nan bon. 

Pa mas informacion por tuma contacto libremente cu IBi- 
SA(582-4987) of Departamento di Salud Publico (582-4200). 

Prome Minister Mike Eman a presencia 

Momento cu charla riba 
Monumentonan a wordo 
introduci na scol basico 







DIARAZON mainta Prome Minister Mike Eman, encarga cu 
Asuntonan di Monumento tambe, a presencia e momento cu un 
charla riba Monumentonan a bay scol pa prome biaha. Esaki ta 
forma parti di un Proyecto di Oficina di Monumento cu ta hiba e 
historia di Monumentonan di Aruba na scolnan primario. 

Prome Minister Eman a expresa di ta hopi entusiasma cu e proyecto 
aki, ya cu di e forma aki, e studiantenan, cuminsando cu e scolnan 
basico, ta bay dispone di e informacion basico di historia di Monu- 
mentonan na Aruba. 

“Mi ta hopi contento cu Oficina di Monumento a tuma e mo- 
mento ald - celebracion Dia Nacional di Aruba - , pa cuminsa un 
programa cu ta bay na tur scol basico, dunando informacion riba 
nos Monumentonan. 

Hustamente den e siman cu nos ta celebra nos Dia Nacional, e 
Monumentonan ta recuerdonan importante di e identidad, historia 
y cultura di nos pais, cu ta identifica loke tabata nos estilo di bida,” 
Prome Minister Eman. 

E prome charla a wordo duna na studiantenan di 4de, 5de y 6de 
klas di Reina Beatrix School, cu su edificio ta uno Monumental y ta 
den proceso di wordo renoba. Awor nan ta ubica na Seroe Blanco. 
E charla a wordo presenta pa un team di Oficina di Monumento 
lidera pa Daphne Every, kende a duna e hobennan un splicacion 


di historia di cas y edificionan na Aruba y nificacion di diseñonan 
cu ta wordo uza antes. 

Asina a bini dilanti p.e. un splicacion di kico ta un hadrei y fogon 
di un cas di antes. Pero tambe a papia di e forno di kalld y pakico 
ta importante mantene un Monumento manera un Kalkoven. 
Esaki ta importante, Prome Minister Eman a bisa, pasobra nan ta 
parti di historia y creatividad di nos hendenan. 

T’e motibonan aki a motiva e Gobiernonan cu el a lidera pa den e 
ultimo añanan apoya restauracion di edificionan Monumental y a 
wordo cataloga dor di Oficina di Monumento como tal. 

Den cuadro di esaki e mandatario a expresa di ta hopi contento 
cu denter di algun dia ta bay inaugura Plaza Padu cu ta keda den 
e Centro di Edificionan Historico, manera Museo 7\rkeologico, 
edificio di Algemene Rekenkamer, Censo, Willem III Toren, Cas 
di Hart y Bestuurskantoor. 

Tur e edificionan ald ta keda rond di Plaza Padu. 

“E ta coronacion di un obra di e rescate y restauracion di Centro di 
Ciudad cu a tuma lugar durante e ultimo añanan cu hopi perseveran- 
cia , bou guia di Oficina di Monumento y Eondo di Monumento,”e 
mandatario a duna di conoce. 

E programa ald di Oficina di Monumento lo pasa na tur scol basico 
di Aruba y tin un duracion di un aña y mey. 

